**ZRAČNA LUKA OSIJEK d.o.o., Osijek**

**IZVJEŠĆE NEOVISNOG REVIZORA I**

**FINANCIJSKI IZVJEŠTAJI**

**31. PROSINCA 2022.**

Sukladno Zakonu o računovodstvu Republike Hrvatske Uprava je dužna pobrinuti se da za svaku financijsku godinu budu sastavljeni financijski izvještaji u skladu s Međunarodnim standardima financijskog izvještavanja (MSFI), koji istinito i fer prikazuju financijski položaj društva ZRAČNA LUKA OSIJEK d.o.o., Osijek ("Društvo"), kao i njegove rezultate poslovanja i novčane tokove za navedeno razdoblje.

Nakon provedbe odgovarajućeg istraživanja, Uprava opravdano očekuje da će Društvo u dogledno vrijeme raspolagati odgovarajućim resursima, te stoga i dalje usvaja načelo vremenske neograničenosti poslovanja pri sastavljanju financijskih izvještaja.

Odgovornosti Uprave pri izradi financijskih izvještaja obuhvaćaju sljedeće:

* odabir i dosljednu primjenu odgovarajućih računovodstvenih politika,
* davanje opravdanih i razboritih prosudbi i procjena,
* postupanje u skladu s važećim računovodstvenim standardima, uz objavu i obrazloženje svih materijalno značajnih odstupanja u financijskim izvještajima i
* sastavljanje financijskih izvještaja pod pretpostavkom vremenske neograničenosti poslovanja, osim ako pretpostavka da će Društvo nastaviti poslovanje nije primjerena.

Uprava je odgovorna za vođenje ispravnih računovodstvenih evidencija, koje u svakom trenutku s opravdanom točnošću prikazuju financijski položaj Društva, kao i rezultate njegova poslovanja i novčane tokove. Također, Uprava je dužna pobrinuti se da financijski izvještaji budu u skladu sa Zakonom o računovodstvu. Pored toga, Uprava je odgovorna za čuvanje imovine Društva, te za poduzimanje opravdanih koraka za sprječavanje i otkrivanje prijevare i drugih nepravilnosti.

Potpisao u ime Uprave

|  |
| --- |
| Ivan Kos |
| Direktor |

15. svibnja 2023.

ZRAČNA LUKA OSIJEK d.o.o., Osijek

Vukovarska Ulica 67,

31207 Klisa (Grad Osijek)

Republika Hrvatska

|  |  |
| --- | --- |
|  | HR-10 000 Zagreb, Ulica grada Vukovara 284  Tel.:+385 1 272 06-40  Fax: +385 1 272 06-60  Email: office@hr.gt.com |

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK**

**Izvješće o reviziji financijskih izvještaja**

**Mišljenje**

Obavili smo reviziju financijskih izvještaja društva ZRAČNA LUKA OSIJEK d.o.o. (Društvo), koji obuhvaćaju izvještaj o financijskom položaju na dan 31. prosinca 2022. godine, izvještaj o sveobuhvatnoj dobiti, izvještaj o novčanim tokovima, izvještaj o promjenama kapitala za tada završenu godinu te bilješke uz financijske izvještaje, uključujući i značajne računovodstvene politike.

Prema našem mišljenju, priloženi financijski izvještaji istinito i fer prikazuju financijski položaj Društva na dan 31. prosinca 2022. godine, njegovu financijsku uspješnost i njegove novčane tokove za tada završenu godinu u skladu sa Međunarodnim standardima financijskog izvještavanja usvojenima od strane Europske unije (MSFI).

**Osnova za mišljenje**

Obavili smo našu reviziju u skladu s Međunarodnim revizijskim standardima (MRevS-ima). Naše odgovornosti prema tim standardima su podrobnije opisane u našem izvješću revizora u odjeljku Odgovornosti revizora za reviziju financijskih izvještaja. Neovisni smo od Društva u skladu s Međunarodnim kodeksom etike za profesionalne računovođe, uključujući Međunarodne standarde neovisnosti koji je izdao Odbor za međunarodne standarde etike za računovođe (IESBA) (IESBA Kodeks), kao i u skladu s etičkim zahtjevima koji su relevantni za našu reviziju financijskih izvještaja u Republici Hrvatskoj i ispunili smo naše ostale etičke odgovornosti u skladu s tim zahtjevima i IESBA Kodeksom. Vjerujemo da su revizijski dokazi koje smo pribavili dostatni i primjereni da osiguraju osnovu za naše mišljenje.

**Značajna neizvjesnost u vezi s vremenski neograničenim poslovanjem**

Bez izražavanja rezerve na naše mišljenje, skrećemo pozornost na bilješku 19 u kojoj je objavljeno da je Društvo u 2022. godini iskazalo ukupne poslovne prihode u iznosu od 18.460.781 kuna od čega se 13.517.720 kuna odnosi na subvencije države, odnosno 73% ukupnih prihoda od poslovanja (2021.: 72%). Te okolnosti ukazuju na postojanje značajne neizvjesnosti koja stvara značajnu sumnju u sposobnost Društva da nastavi s vremenski neograničenim poslovanjem. Naše mišljenje nije modificirano u vezi s tim pitanjem.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (nastavak)**

***Ključna revizijska pitanja***

Ključna revizijska pitanja su ona pitanja koja su bila, po našoj profesionalnoj prosudbi, od najveće važnosti za našu reviziju financijskih izvještaja tekućeg razdoblja. Tim pitanjima smo se bavili u kontekstu naše revizije financijskih izvještaja kao cjeline i pri formiranju našeg mišljenja o njima, i mi ne dajemo zasebno mišljenje o tim pitanjima.

|  |  |  |
| --- | --- | --- |
| **Ključna revizijska pitanja** |  | **Kako se u reviziji bavilo ključnim pitanjima** |
|  |  |  |
| ***Procjena vijeka trajanja Dugotrajne materijalne imovine - bilješke 3.2., 3.3. i 4.*** | | |
|  |  |  |
| Knjigovodstvena vrijednost Dugotrajne materijalne imovine Društva na dan 31. prosinca 2022. godine je iznosila 91.335 tisuća kuna (2021.: 91.165 tisuća kuna). Na dan 31. prosinca 2022. godine knjigovodstvena vrijednost dugotrajne materijalne imovine predstavlja približno 90% ukupne imovine Društva. Navedena imovina se mjeri po trošku stjecanja umanjena za akumuliranu amortizaciju. Obračunata amortizacija za tekuću godinu iznosi 2.289.225 kuna (2021.: 1.962.145 kune).  Pogledati Bilješku 3.3 i 4. Dugotrajna materijalna imovina  Obzirom na značajnost iznosa i ulogu ove imovine kao ključnog materijalnog resursa u funkcioniranju Društva (nabava, obračun amortizacije, mjerenje itd.), prema našem mišljenju ove pozicije u Izvještaju o financijskom položaju predstavljaju ključno revizijsko pitanje. |  | Revizorskim postupcima testirali smo slijedeće:   * Procjena usklađenosti politike priznavanja Dugotrajne materijalne imovine s relevantnim standardima financijskog izvještavanja, * Procjena opravdanosti korisnog vijeka trajanja imovine koju Društvo primjenjuje prilikom obračuna amortizacije kao i početak obračuna amortizacije za aktivirana sredstva i prestanak za sredstva izvan upotrebe; * Provođenje testova detalja nabave Nekretnina, postrojenja i opreme u 2022. godini prema odabranom uzorku; * Provjera vlasničkog statusa nekretnina;   Našim revizorskim postupcima uvjerili smo se da je Dugotrajna materijalna imovina u materijalno značajnim stavkama evidentirana i objavljena u skladu s Međunarodnim standardima financijskog izvještavanja. |

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (nastavak)**

**Izvješće o reviziji financijskih izvještaja (nastavak)**

***Ostale informacije***

Uprava je odgovorna za ostale informacije. Ostale informacije uključuju Izvješće poslovodstva uključeno u Godišnje izvješće, ali ne uključuju financijske izvještaje i naše izvješće revizora o njima. Naše mišljenje o financijskim izvještajima ne obuhvaća ostale informacije.

U vezi s našom revizijom financijskih izvještaja, naša je odgovornost pročitati ostale informacije i, u provođenju toga, razmotriti jesu li ostale informacije značajno proturječne financijskim izvještajima ili našim saznanjima stečenim u reviziji ili se drugačije čini da su značajno pogrešno prikazane.

U pogledu Izvješća poslovodstva, obavili smo i postupke propisane Zakonom o računovodstvu. Ti postupci uključuju provjeru je li Izvješće poslovodstva sastavljeno u skladu s člankom 21. Zakona o računovodstvu.

Temeljeno na obavljenim postupcima, u mjeri u kojoj smo u mogućnosti to procijeniti, izvještavamo da:

1. su informacije u priloženom Izvješću poslovodstva usklađene, u svim značajnim odrednicama, s priloženim financijskim izvještajima; te
2. je priloženo Izvješće poslovodstva sastavljeno u skladu sa člankom 21. Zakona o računovodstvu.

Na temelju poznavanja i razumijevanja poslovanja Društva i njegova okruženja stečenog u okviru revizije financijskih izvještaja, dužni smo izvijestiti ako smo ustanovili da postoje značajni pogrešni prikazi u priloženom Izvješću poslovodstva. U tom smislu nemamo što izvijestiti.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (nastavak)**

**Izvješće o reviziji financijskih izvještaja (nastavak)**

***Odgovornosti uprave i onih koji su zaduženi za upravljanje za financijske izvještaje***

Uprava je odgovorna za sastavljanje financijskih izvještaja koji istinito i fer prikazuju u skladu s MSFI i za one interne kontrole za koje uprava odredi da su potrebne za omogućavanje sastavljanja financijskih izvještaja koji su bez značajnog pogrešnog prikaza uslijed prijevare ili pogreške.

U sastavljanju financijskih izvještaja, uprava je odgovorna za procjenjivanje sposobnosti Društva da nastavi s vremenski neograničenim poslovanjem, objavljivanje, ako je primjenjivo, pitanja povezanih s vremenski neograničenim poslovanjem i korištenjem računovodstvene osnove utemeljene na vremenskoj neograničenosti poslovanja, osim ako uprava ili namjerava likvidirati Društvo ili prekinuti poslovanje ili nema realne alternative nego da to učini.

Oni koji su zaduženi za upravljanje su odgovorni za nadziranje procesa financijskog izvještavanja kojeg je ustanovilo Društvo.

**Odgovornosti revizora za reviziju financijskih izvještaja**

Naši ciljevi su steći razumno uvjerenje o tome jesu li financijski izvještaji kao cjelina bez značajnog pogrešnog prikaza uslijed prijevare ili pogreške i izdati izvješće revizora koje uključuje naše mišljenje. Razumno uvjerenje je visoka razina uvjerenja, ali nije garancija da će revizija obavljena u skladu s MRevS-ima uvijek otkriti značajno pogrešno prikazivanje kada ono postoji. Pogrešni prikazi mogu nastati uslijed prijevare ili pogreške i smatraju se značajni ako se razumno može očekivati da, pojedinačno ili u zbroju, utječu na ekonomske odluke korisnika donijete na osnovi tih financijskih izvještaja.

Kao sastavni dio revizije u skladu s MRevS-ima, stvaramo profesionalne prosudbe i održavamo profesionalni skepticizam tijekom revizije. Mi također:

* prepoznajemo i procjenjujemo rizike značajnog pogrešnog prikaza financijskih izvještaja, zbog prijevare ili pogreške, oblikujemo i obavljamo revizijske postupke kao reakciju na te rizike i pribavljamo revizijske dokaze koji su dostatni i primjereni da osiguraju osnovu za naše mišljenje. Rizik neotkrivanja značajnog pogrešnog prikaza nastalog uslijed prijevare je veći od rizika nastalog uslijed pogreške, jer prijevara može uključiti tajne sporazume, krivotvorenje, namjerne propuste, lažna predstavljanja ili zaobilaženje internih kontrola.
* stječemo razumijevanje internih kontrola relevantnih za reviziju kako bismo oblikovali revizijske postupke koji su primjereni u danim okolnostima, ali ne i za svrhu izražavanja mišljenja o učinkovitosti internih kontrola Društva.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (nastavak)**

**Izvješće o reviziji financijskih izvještaja (nastavak)**

**Odgovornosti revizora za reviziju financijskih izvještaja (nastavak)**

* ocjenjujemo primjerenost korištenih računovodstvenih politika i razumnost računovodstvenih procjena i povezanih objava koje je stvorila uprava.
* zaključujemo o primjerenosti korištene računovodstvene osnove utemeljene na vremenskoj neograničenosti poslovanja koju koristi uprava i, temeljeno na pribavljenim revizijskim dokazima, zaključujemo o tome postoji li značajna neizvjesnost u vezi s događajima ili okolnostima koji mogu stvarati značajnu sumnju u sposobnost Društva da nastavi s vremenski neograničenim poslovanjem. Ako zaključimo da postoji značajna neizvjesnost, od nas se zahtijeva da skrenemo pozornost u našem izvješću revizora na povezane objave u financijskim izvještajima ili, ako takve objave nisu odgovarajuće, da modificiramo naše mišljenje. Naši zaključci se temelje na revizijskim dokazima pribavljenim sve do datuma našeg izvješća revizora. Međutim, budući događaji ili uvjeti mogu uzrokovati da Društvo prekine s vremenski neograničenim poslovanjem.
* ocjenjujemo cjelokupnu prezentaciju, strukturu i sadržaj financijskih izvještaja, uključujući i objave, kao i odražavaju li financijski izvještaji transakcije i događaje na kojima su zasnovani na način kojim se postiže fer prezentacija.

Mi komuniciramo s onima koji su zaduženi za upravljanje u vezi s, između ostalih pitanja, planiranim djelokrugom i vremenskim rasporedom revizije i važnim revizijskim nalazima, uključujući i u vezi sa značajnim nedostacima u internim kontrolama koji su otkriveni tijekom naše revizije.

Mi također dajemo izjavu onima koji su zaduženi za upravljanje da smo postupili u skladu s relevantnim etičkim zahtjevima u vezi s neovisnošću i da ćemo komunicirati s njima o svim odnosima i drugim pitanjima za koja se može razumno smatrati da utječu na našu neovisnost, kao i, gdje je primjenjivo, o radnjama poduzetim kako bi se uklonile prijetnje neovisnosti, te povezanim zaštitama.

Između pitanja o kojima se komunicira s onima koji su zaduženi za upravljanje, mi određujemo ona pitanja koja su od najveće važnosti u reviziji financijskih izvještaja tekućeg razdoblja i stoga su ključna revizijska pitanja. Mi opisujemo ta pitanja u našem izvješću revizora, osim ako zakon ili regulativa sprječava javno objavljivanje pitanja ili kada odlučimo, u iznimno rijetkim okolnostima, da pitanje ne treba priopćiti u našem izvješću revizora jer se razumno može očekivati da bi negativne posljedice priopćavanja nadmašile dobrobiti javnog interesa od takvog priopćavanja.

**Izvješće o ostalim zakonskim i regulatornim zahtjevima**

1. Na datum 06. srpnja 2022. godine imenovala nas je Skupština Društva da obavimo reviziju financijskih izvještaja za 2022. godinu.
2. Na datum ovog izvješća neprekinuto smo angažirani u obavljanju zakonskih revizija financijskih izvještaja Društva od revizije godišnjih financijskih izvještaja Društva za 2020., 2021. i 2022. godinu, ukupno 3 godine.
3. Naše revizijsko mišljenje dosljedno je s dodatnim izvješćem za revizijski odbor Društva sastavljenim sukladno odredbama iz članka 11. Uredbe (EU) br. 537/2014
4. Tijekom razdoblja između početnog datuma revidiranih financijskih izvještaja Društva za 2022. godinu i datuma ovog izvješća nismo Društvu pružili zabranjene nerevizorske usluge i nismo u poslovnoj godini prije prethodno navedenog razdoblja pružali usluge osmišljavanja i implementacije postupaka internih kontrola ili upravljanja rizicima povezanih s pripremom i/ili kontrolom financijskih informacija ili osmišljavanja i implementacije tehnoloških sustava za financijske informacije, te smo u obavljanju revizije sačuvali neovisnost u odnosu na Društvo.

Angažirani partner u reviziji koja ima za posljedicu ovo izvješće neovisnog revizora je Ivica Bašić.

|  |  |  |
| --- | --- | --- |
| Grant Thornton revizija d.o.o.  Ulica grada Vukovara 284  10000 Zagreb  Hrvatska |  | Zagreb, 15. svibnja 2023. |

|  |  |  |
| --- | --- | --- |
| Direktor |  | Ovlašteni revizor |
| mr.sc. Dalibor Briški |  | Ivica Bašić |

|  |  |  |  |  |  |
| --- | --- | --- | --- | --- | --- |
| *(u kunama)* | **Bilješka** |  | **2022.** |  | **2021.** |
|  |  |  |  |  |  |
| **POSLOVNI PRIHODI** | 12. |  |  |  |  |
| Prihodi od prodaje | 12.1. |  | 4.442.808 |  | 3.453.521 |
| Ostali poslovni prihodi | 12.2. |  | 14.017.973 |  | 10.518.554 |
| **Ukupno poslovni prihodi** |  |  | **18.460.781** |  | **13.972.075** |
|  |  |  |  |  |  |
| **POSLOVNI RASHODI** | 14. |  |  |  |  |
| Materijalni troškovi | 14.1. |  | (11.242.090) |  | (3.299.136) |
| Troškovi osoblja | 14.2. |  | (5.612.638) |  | (6.051.630) |
| Amortizacija | 14.3. |  | (2.289.225) |  | (1.962.145) |
| Ostali troškovi | 14.4. |  | (1.369.459) |  | (1.321.155) |
| Rezerviranja |  |  | (17.703) |  | (143.347) |
| Ostali poslovni rashodi | 14.5. |  | (78.440) |  | (21.353) |
| **Ukupno poslovni rashodi** |  |  | **(20.609.555)** |  | **(12.798.766)** |
|  |  |  |  |  |  |
| **DOBIT/(GUBITAK) IZ REDOVNOG POSLOVANJA** |  |  | **(2.148.774)** |  | **1.173.309** |
|  |  |  |  |  |  |
| **NETO FINANCIJSKI PRIHODI/RASHODI** | 13.,15. |  | **(536.368)** |  | **(460.570)** |
|  |  |  |  |  |  |
| **Dobit/(gubitak) prije oporezivanja** |  |  | **(2.685.142)** |  | **712.739** |
| Porez na dobit |  |  | - |  | - |
| **DOBIT/(GUBITAK) TEKUĆE GODINE** | 16. |  | **(2.685.142)** |  | **712.739** |
| **Ostala sveobuhvatna dobit** |  |  |  |  | **-** |
| **UKUPNO SVEOBUHVATNA DOBIT** |  |  | **(2.685.142)** |  | **712.739** |

|  |  |  |  |  |  |
| --- | --- | --- | --- | --- | --- |
| *(u kunama)* | **Bilješka** |  | **31.12.2022.** |  | **31.12.2021.** |
|  |  |  |  |  |  |
| **AKTIVA** |  |  |  |  |  |
|  |  |  |  |  |  |
| **DUGOTRAJNA IMOVINA** |  |  |  |  |  |
| Nematerijalna imovina | 4. |  | 1.991.933 |  | 79.583 |
| Materijalna imovina | 4. |  | 91.334.613 |  | 91.164.722 |
| Dugotrajna financijska imovina | 5. |  | 69.400 |  | 69.400 |
|  |  |  |  |  |  |
| **UKUPNO DUGOTRAJNA IMOVINA** |  |  | **93.395.946** |  | **91.313.705** |
|  |  |  |  |  |  |
| **KRATKOTRAJNA IMOVINA** | 6.,7. |  |  |  |  |
| Zalihe |  |  | 250.533 |  | 207.921 |
| Potraživanja od kupaca |  |  | 875.664 |  | 688.028 |
| Potraživanja od države |  |  | 354.274 |  | 626.548 |
| Ostala potraživanja |  |  | 889.102 |  | 1.484.320 |
| Novac u banci i blagajni |  |  | 5.808.558 |  | 6.816.989 |
|  |  |  |  |  |  |
| **UKUPNO KRATKOTRAJNA IMOVINA** |  |  | **8.178.131** |  | **9.823.806** |
|  |  |  |  |  |  |
| **UKUPNA AKTIVA** |  |  | **101.574.077** |  | **101.137.511** |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| *(u kunama)* | **Bilješka** |  | **31.12.2022.** |  | **31.12.2021.** |
|  |  |  |  |  |  |
| **PASIVA** |  |  |  |  |  |
|  |  |  |  |  |  |
| **KAPITAL** |  |  |  |  |  |
| Upisani kapital |  |  | 26.208.000 |  | 26.208.000 |
| Preneseni gubitak |  |  | (11.978.833) |  | (12.691.573) |
| Dobit/(Gubitak) tekuće godine |  |  | (2.685.142) |  | 712.739 |
|  |  |  |  |  |  |
| **UKUPNO KAPITAL** | 8. |  | **11.544.025** |  | **14.229.166** |
|  |  |  |  |  |  |
| **REZERVIRANJA** | 10. |  | **48.505** |  | **48.505** |
|  |  |  |  |  |  |
| **DUGOROČNE OBVEZE** | 9. |  |  |  |  |
| Ostale dugoročne obveze |  |  | 263.733 |  | - |
| Obveze prema bankama i financijskim institucijama |  |  | 20.670.738 |  | 23.053.995 |
| **UKUPNO DUGOROČNE OBVEZE** |  |  | **20.934.471** |  | **23.053.995** |
|  |  |  |  |  |  |
| **KRATKOROČNE OBVEZE** | 11. |  |  |  |  |
| Obveze prema bankama i financijskim institucijama |  |  | 2.090.085 |  | 821.983 |
| Obveze za primljene predujmove |  |  | 98.160 |  | 9.059 |
| Obveze prema dobavljačima |  |  | 1.626.099 |  | 1.756.689 |
| Obveze prema zaposlenicima |  |  | 393.596 |  | 350.724 |
| Obveze za poreze i doprinose |  |  | 190.341 |  | 181.402 |
| Ostale obveze |  |  | 64.648.794 |  | 60.685.988 |
|  |  |  |  |  |  |
| **UKUPNO KRATKOROČNE OBVEZE** |  |  | **69.047.075** |  | **63.805.845** |
|  |  |  |  |  |  |
| **UKUPNA PASIVA** |  |  | **101.574.077** |  | **101.137.511** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *(u kunama)* |  | **Upisani kapital** |  | **Preneseni gubitak** |  | **Dobit/Gubitak tekuće godine** |  | **UKUPNO** |
|  |  |  |  |  |  |  |  |  |
| **Za godinu koja je završila 31. prosinca 2021. godine** | | | | | | | | |
| **Stanje 01. siječnja 2021. godine** |  | 26.208.000 |  | (11.650.871) |  | (1.040.702) |  | 13.516.427 |
| Raspored dobiti/gubitka |  | - |  | (1.040.702) |  | 1.040.702 |  | - |
| Dobit/(Gubitak) tekuće godine |  | - |  | - |  | 712.739 |  | 712.739 |
| **Stanje 31. prosinca 2021. godine** |  | **26.208.000** |  | **(12.691.573)** |  | **712.739** |  | **14.229.166** |
|  |  |  |  |  |  |  |  |  |
|  |  |  |  |  |  |  |  |  |
| **Za godinu koja je završila 31. prosinca 2022. godine** | | | | | | | | |
| **Stanje 01. siječnja 2022. godine** |  | 26.208.000 |  | (12.691.573) |  | 712.739 |  | 14.229.166 |
| Raspored dobiti/(gubitka) |  | - |  | 712.739 |  | (712.739) |  | - |
| Dobit tekuće godine |  | - |  | - |  | (2.685.142) |  | (2.685.142) |
| **Stanje 31. prosinca 2022. godine** |  | **26.208.000** |  | **(11.978.833)** |  | **(2.685.142)** |  | **11.544.025** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (*u kunama)* |  | **Bilješka** |  | **2022.** | | |  | **2021.** | |
|  |  |  |  |  |  | | |  |
| **NOVČANI TIJEK OD POSLOVNIH AKTIVNOSTI** |  |  |  |  | |  | |  |
| Dobit prije poreza/(Gubitak) |  |  |  | **(2.685.142)** | | |  | **712.739** | |
|  |  |  |  |  | | |  |  | |
| **Obavljena usklađenja** |  |  |  | **2.835.803** | | |  | **2.561.236** | |
| Amortizacija |  |  |  | 2.289.225 | | |  | 1.962.145 | |
| Prihodi od kamata i dividendi |  |  |  | (45) | | |  | (7.129) | |
| Rashodi od kamata |  |  |  | 528.920 | | |  | 464.607 | |
| Rezerviranja |  |  |  | 17.703 | | |  | 143.347 | |
| Tečajne razlike - nerealizirane |  |  |  | - | | |  | (1.734) | |
| **Povećanje ili smanjenje novčanih tokova prije promjena u radnom kapitalu** |  |  |  | **150.661** | | |  | **3.273.975** | |
|  |  |  |  |  | | |  |  | |
| **Promjene u radnom kapitalu** |  |  |  | **4.078.082** | | |  | **1.125.311** | |
| a) Povećanje ili smanjenje kratkoročnih obveza |  |  |  | 3.973.128 | | |  | 1.935.783 | |
| b) Povećanje ili smanjenje kratkotrajnih potraživanja |  |  |  | 92.449 | | |  | (698.050) | |
| c) Povećanje ili smanjenje zaliha |  |  |  | (42.612) | | |  | (105.492) | |
| d) Ostala povećanja ili smanjenja radnog kapitala |  |  |  | 55.117 | | |  | (6.930) | |
| **Novac iz poslovanja** |  |  |  | **4.228.743** | | |  | **4.399.286** | |
| Novčani izdaci za kamate |  |  |  | (474.606) | | |  | (411.751) | |
|  |  |  |  |  | | |  |  | |
| **NETO NOVČANI TOKOVI OD POSLOVNIH AKTIVNOSTI** |  |  |  | **3.754.137** | | |  | **3.987.535** | |
|  |  |  |  |  | | |  |  | |
|  |  |  |  |  | | |  |  | |
| **NOVČANI TIJEK OD INVESTICIJSKIH AKTIVNOSTI** |  |  |  |  | | |  |  | |
| Novčani izdaci za kupnju dugotrajne materijalne i nematerijalne imovine |  |  |  | (4.341.298) | | |  | (2.648.439) | |
| Novčani primici od kamata |  |  |  | 45 | | |  | 7.129 | |
| Novčani primici od prodaje dugotrajne materijalne i nematerijalne imovine |  |  |  | 260.913 | | |  | 21.000 | |
| **NETO POVEĆANJE /SMANJENE NOVČANOG TIJEKA OD INVESTICIJSKIH AKTIVNOSTI** |  |  |  | **(4.080.340)** | | |  | **(2.620.310)** | |
|  |  |  |  |  | | |  |  | |
| **NOVČANI TIJEK OD FINANCIJSKIH AKTIVNOSTI** |  |  |  |  | | |  |  | |
| Novčani izdaci za otplatu glavnice kredita |  |  |  | (682.228) | | |  |  | |
| **NETO POVEĆANJE/SMANJENJE NOVČANOG TIJEKA OD FINANCIJSKIH AKTIVNOSTI** |  |  |  | **(682.228)** | | |  | **-** | |
|  |  |  |  |  | | |  |  | |
| **NETO POVEĆANJE/SMANJENJE NOVCA I NOVČANIH EKVIVALENATA** |  |  |  | **(1.008.431)** | | |  | **1.367.225** | |
| NOVAC NA DAN 1. SIJEČNJA |  |  |  | 6.816.989 | | |  | 5.449.764 | |
| NOVAC NA DAN 31. PROSINCA |  | 7. |  | 5.808.558 | | |  | 6.816.989 | |

**1. OPĆI PODACI**

**1.1. Pravni okvir, djelatnost i zaposlenici**

ZRAČNA LUKA OSIJEK, društvo s ograničenom odgovornošću za usluge u zračnom prometu, Klisa (Grad Osijek), Vukovarska 67, upisana je u registarski uložak Trgovačkog suda u Osijeku pod matičnim brojem subjekta (MBS) 030026579, (OIB) 48188420009. Rješenjem istog suda broj Tt-95/4802-2 od 28.05.1996. godine upisano je usklađenje općih akata i temeljnog kapitala sa Zakonom o trgovačkim društvima („Narodne novine“, br. 111/93).

Rješenjem navedenog suda broj Tt-98/1432-10 od 26.03.1999. godine u sudskom registru je provedeno preoblikovanje dioničkog društva u društvo s ograničenom odgovornošću.

Sjedište Društva nalazi se u Klisi, na adresi Vukovarska ulica 67.

**Uprava:**

1. Davor Forgić, imenovan 10.10.2017. Odlukom Skupštine Društva o imenovanju Uprave - direktora Zračne luke Osijek d.o.o. na razdoblje od četiri godine, zastupa Društvo pojedinačno i samostalno. Prestaje biti direktor Društva 08.04.2021. odlukom Skupštine Društva.
2. Ivan Kos, imenovan 15.10.2021. i 13.04.2022. godine (mandat na 6 mjeseci) Odlukom Skupštine Društva o imenovanju Uprave – direktora Zračne luke Osijek d.o.o.

**Nadzorni odbor čine sljedeći članovi**:

1. Ivan Hampovčan, predstavnik Osječko-baranjske županije, mandat 28.04.2021. – 23.02.2023. (ostavka); predsjednik nadzornog odbora od 29.04.2021. – 23.02.2023.
2. Tatjana Grganović, član, predstavnica Grada Osijeka: 27.02.2018. - 27.02.2022.
3. Krešimir Trtanj, član, predstavnik Grada Osijeka: 06.07.2022. – 06.07.2026.

U 2022. godini nije bilo sjednica Nadzornog odbora Društva jer Nadzorni odbor nije imao propisani broj imenovanih članova, odnosno tijekom godine je Nadzorni odbor u isto vrijeme imao imenovana najviše dva člana.

Revizijski odbor je osnovan odlukom Skupštine od 25. kolovoza 2020. godine. Na istoj Skupštini su imenovana dva člana tijela Suzana Tretinjak i Milena Kordi dok je Ivan Begović imenovan odlukom Skupštine od 30.08.2021. godine. Tijekom 2022. godine bile su održane 2 sjednice revizijskog odbora 10.06.2022. i 14.07.2022. godine. Skupština Društva donijela je Odluku da se članovima Revizijskog odbora utvrđuje neto-naknada u iznosu od 350,00 kuna po sudjelovanju na sjednici Revizijskog odbora. U 2022. godini članovima Revizijskog odbora isplaćene su naknade u ukupnom neto iznosu od 2.100,00 kuna, što čini bruto iznos od 2.520,72 kuna.

**Revizorski odbor (članovi):**

1. Suzana Tretinjak, predsjednica revizijskog odbora, mandat od 25.08.2020. do 25.08.2024.
2. Ivan Begović, zamjenik predsjednice revizijskog odbora, mandat od 30.08.2021. do 30.08.2025.
3. Milena Kordi, članica revizijskog odbora, mandat od 25.08.2020. do 25.08.2024.

**1. OPĆI PODACI (nastavak)**

U sudskom registru Trgovačkog suda u Osijeku upisane su sljedeće djelatnosti Društva (predmet poslovanja):

|  |  |
| --- | --- |
| 35.30 | Proizvodnja i popravak zrakoplova i svemirskih letjelica |
| 50.20 | Održavanje i popravak motornih vozila |
| 52.72 | Popravak električnih aparata za kućanstvo |
| 55.52 | Opskrbljivanje pripremljenom hranom (catering) |
| 60.21 | Ostali redoviti kopneni putnički prijevoz |
| 60.23 | Ostali kopneni cestovni prijevoz putnika |
| 60.24 | Cestovni prijevoz robe |
| 63.12 | Skladištenje robe |
| 63.23.1 | Djelatnosti u zračnim lukama |
| 70.20 | Iznajmljivanje vlastitih nekretnina |
| 71.10 | Iznajmljivanje automobila |
| 71.21 | Iznajmljivanje ostalih kopnenih prijevoznih sredstava |
| 74.40 | Promidžba (reklama i propaganda) |
| \* | Kupnja i prodaja robe, osim oružja i streljiva, lijekova i otrova |
| \* | Obavljanje trgovačkog posredovanja na domaćem i inozemnom tržištu |
| \* | Pružanje usluga u nautičkom, seljačkom, zdravstvenom, kongresnom, športskom, lovnom i drugim oblicima turizma, pružanje ostalih turističkih usluga i dr. |
| \* | Pripremanje hrane, usluživanje pićem i napicima, pružanje usluga smještaja |
| \* | Zastupanje stranih tvrtki |
| \* | Poslovi međunarodnog otpremništva |
| \* | Međunarodni prometno agencijski poslovi |
| \* | Međunarodni prijevoz osoba i stvari u cestovnom prometu |
| \* | Djelatnosti putničkih agencija |
| \* | Djelatnosti organizatora putovanja (turoperatora) |
| \* | Poduka i stručno osposobljavanje osoba koje rade na poslovima od značaja za sigurnost zračnog prometa na aerodromu |
| \* | Upravljanje zračnom lukom |
| \* | Zemaljske usluge u zračnim lukama |
| \* | Komercijalni zračni prijevoz |
| \* | Linijski zračni prijevoz |
| \* | Operativne usluge u zračnom prometu |
| \* | Usluge u zračnom prometu |

Društvo ima podružnicu “Putnička agencija Zračna luka Osijek”, sjedište agencije je bilo u Osijeku, Trg Ante Starčevića bb (pothodnik) do 18.12.2020. godine. Agencija je od prosinca 2020. godine izmještena na adresu Vukovarska ulica 67, Klisa.

Djelatnosti podružnice su:

* Djelatnosti putničkih agencija
* Djelatnosti organizatora putovanja (turoperatora)

Osnivača u poslovanju podružnice zastupa Ivan Kos, samostalno i pojedinačno od 28.04.2021. godine.

Prosječan broj zaposlenika za 2022. godinu iznosio je 47 radnika, dok je za 2021. godinu iznosio 53 radnika.

**2. OSNOVE SASTAVLJANJA FINANCIJSKIH IZVJEŠTAJA**

**2.1. Izjava o usklađenosti i osnova prikaza**

Do 2018. godine Zračna luka Osijek sastavljala je financijske izvještaje sukladno Hrvatskim standardima financijskog izvještavanja koje je donio Odbor za standarde financijskog izvještavanja na temelju odredbi Zakona o računovodstvu.

S obzirom na odredbe članka 3. stavak 1. alineja 14. Zakona o računovodstvu (Narodne novine, broj: 78/15, 134/15, 120/16, 116/18, 42/20, 47/20) kojim je uveden pojam „subjekt od javnog interesa“ (na snazi od 1. siječnja 2019.) te na odredbe članka 17. stavak 3. Zakona o računovodstvu, kojim je propisano da su subjekti od javnog interesa dužni sastavljati i prezentirati godišnje financijske izvještaje primjenom Međunarodnih standarda financijskog izvještavanja (MSFI), financijski izvještaji za 2019. godinu pripremljeni su u skladu sa Zakonom o računovodstvu (NN 116/18, 42/20, 47/20) i Međunarodnim standardima financijskog izvještavanja koji su utvrđeni od Europske komisije i objavljeni u službenom listu Europske unije (MSFI).

Promjena računovodstvenih politika sa HSFI na MSFI nisu bitno utjecala na područjima primjene već je samo formalno promijenjena primjena MSFI te nije utjecala na vrijednosti iskazane u financijskim izvještajima.

Struktura i sadržaj prikazanih financijskih izvještaja u skladu je s odredbama MRS 1.

Podaci u financijskim izvještajima prezentirani su u hrvatskim kunama, kao izvještajnoj valuti u Republici Hrvatskoj, pri čemu je na dan bilanciranja kod deviznih transakcija i transakcija s valutnom klauzulom korišten srednji tečaj HNB na dan 31.12.2022. godine za 1 EUR=7,53450 kn (31.12.2021. 1 EUR=7,517174 kn).

Financijski izvještaji sastavljeni su na osnovi povijesnog troška, a detaljnija određenja dana su uz pojedine pozicije izvještaja. Financijski izvještaji sastavljeni su po načelu nastanka poslovnog događaja.

Sastavljanje financijskih izvještaja u skladu sa Međunarodnim standardima financijskog izvještavanja zahtijeva od Uprave da daje procjene i izvodi pretpostavke koje utječu na iskazane iznose imovine i obveza, te objavu nepredviđene imovine i nepredviđenih obveza na datum financijskih izvještaja, kao i na iskazane prihode i rashode tijekom izvještajnog razdoblja. Procjene se temelje na informacijama koje su bile dostupne na datum sastavljanja financijskih izvještaja te se stvarni iznosi mogu razlikovati od procijenjenih.

Društvo ima odvojene račune za djelatnost zemaljskih usluga od računa za svoje druge djelatnosti iz stavka 1. članka 7. Pravilnika o pružanju zemaljskih usluga ( NN/15).

Između zemaljskih usluga i drugih djelatnosti nema značajnih financijskih tokova koji bi bili od materijalnog značaja.

**2. OSNOVE SASTAVLJANJA FINANCIJSKIH IZVJEŠTAJA (nastavak)**

**2.2. Ključne procjene i neizvjesnost procjena**

Prilikom sastavljanja financijskih izvještaja korištene su određene procjene koje utječu na iskaz imovine i obveza Društva, prihode i rashode Društva i objavljivanje potencijalnih obveza Društva.

Budući događaji i njihovi utjecaji ne mogu se predvidjeti sa sigurnošću, slijedom čega se stvarni rezultati mogu razlikovati od procijenjenih. Procjene korištene pri sastavljanju financijskih izvještaja su podložne izmjenama nastankom novih događaja, stjecajem dodatnog iskustva, dobivanjem dodatnih informacija i spoznaja i promjenom okruženja u kojima Društvo posluje.

Ključne procjene korištene u primjeni računovodstvenih politika prilikom sastavljanja financijskih izvještaja odnose se na obračun amortizacije dugotrajne nematerijalne i materijalne imovine, umanjenje vrijednosti imovine, ispravak vrijednosti zaliha, ispravak vrijednosti potraživanja, te objavu potencijalnih obveza.

**2.3. Izvještajna valuta**

Financijski izvještaji Društva sastavljeni su u hrvatskim kunama kao mjernoj, odnosno izvještajnoj valuti Društva.

**3. SAŽETAK RAČUNOVODSTVENIH POLITIKA**

**3.1. Izjava o usklađenosti**

Financijski izvještaji Društva sastavljeni su sukladno Međunarodnim standardima financijskog izvještavanja („MSFI“) usvojenim u Europskoj Uniji. Ovi su financijski izvještaji nekonsolidirani financijski izvještaji Društva opće namjene. Sastavljeni su za izvještajno razdoblje od 1. siječnja 2022. do 31. prosinca 2022. godine u skladu sa Zakonom o računovodstvu. Ovi zakonom propisani financijski izvještaji sastavljeni su kao zakonom propisana obveza.

Ovi financijski izvještaji odobreni su od strane Uprave Društva dana 15. svibnja 2023. godine za podnošenje Nadzornom odboru.

Priloženi financijski izvještaji sastavljeni su uz primjenu temeljne računovodstvene pretpostavke nastanka poslovnog događaja po kojem se učinci transakcija priznaju kada su nastali i iskazuju u financijskim izvještajima za razdoblje na koje se odnose.

Sastavljanje financijskih izvještaja sukladno Međunarodnim standardima financijskog izvještavanja (MSFI) zahtijeva upotrebu određenih ključnih računovodstvenih procjena. Također se od Uprave zahtijeva da se služi prosudbama u procesu primjene računovodstvenih politika Društva.

Usvojene računovodstvene politike su u skladu s računovodstvenim politikama prethodne financijske godine, osim izmjena navedenih u nastavku koje su rezultat izmjena i dopuna Međunarodnih standarda financijskog izvještavanja (MSFI) usvojenih od strane Društva od 1. siječnja 2022. godine koje nisu imale značajnog utjecaja na financijske izvještaje Društva. Društvo nije ranije usvojilo niti jedan standard ni tumačenje ili dopune postojećih standarda koje su objavljene od strane Odbora za Međunarodne računovodstvene standarde („OMRS“), a da nisu stupile na snagu.

**3. SAŽETAK RAČUNOVODSTVENIH POLITIKA (nastavak)**

**3.1. Izjava o usklađenosti (nastavak)**

***Prva primjena novih izmjena postojećih standarda koji su na snazi za tekuće izvještajno razdoblje:***

Društvo je za godinu završenu 31. prosinca 2022. godine usvojilo dolje navedene nove i izmijenjene Međunarodne standarde financijskog izvještavanja i njihova tumačenja te je prema zahtjevima prikazalo usporedne podatke. Usvajanje izmijenjenih standarda nije imalo utjecaja na glavnicu na dan 1. siječnja 2022. godine:

* Izmjene i dopune MSFI 16 „Najmovi“ – izmjene vezano za Koncesije za najam povezane sa COVID-19, izdana 31.03.2021. (na snazi za godišnja razdoblja koja počinju na dan ili nakon 01.04.2021);
* MRS 16 „Nekretnine, postrojenja i oprema“ – Prihodi prije namjeravane upotrebe (na snazi za godišnje razdoblja koje počinju na dan ili nakon 01.01.2022);
* MRS 37 „Rezerviranja, potencijalne obveze i potencijalna imovina“ – izmjene vezane uz Štetne ugovore – troškovi ispunjenja ugovornih obveza usvojene u Europskoj uniji 28. lipnja 2021. (na snazi za godišnja razdoblja koja počinju na dan ili nakon 01.01.2022);
* MSFI 1 „Prva primjena IFRS-eva“ – izmjene vezane za godišnja poboljšanja i dorade MSFI-jeva ciklus 2018-2020 ( na snazi za periode koji počinju na dan ili nakon 01.01.2022);
* MSFI 3 „Poslovna spajanja“ – izmjene vezane za Poziv na konceptualni okvir s izmjenama MSFI-a 3 usvojene u Europskoj uniji 28.06.2021. (na snazi za godišnja razdoblja koja počinju na dan ili nakon 01.01.2022);
* MSFI 9 „Financijski instrumenti“ – izmjene vezane za godišnja poboljšanja MSFI-jeva ciklus 2018-2020 (na snazi za razdoblja koja počinju na dan ili nakon 01.01.2022);
* MSFI 16 „Najmovi“ – izmjene vezane za godišnja poboljšanja MSFI-jeva ciklus 2018-2020 (na snazi za razdoblja koja počinju na dan ili nakon 01.01.2022).

Usvajanje navedenih izmjena i dopuna postojećih standarda i tumačenja nije dovelo do materijalnih promjena računovodstvenih politika subjekta niti je utjecalo na dobit Društva u tekućoj godini i prethodnim godinama.

**3. SAŽETAK RAČUNOVODSTVENIH POLITIKA (nastavak)**

**3.1. Izjava o usklađenosti (nastavak)**

***Standardi i izmjene postojećih standarda i tumačenja koje je objavio OMRS i koji su usvojeni u Europskoj uniji, ali još nisu stupili na snagu i koje Društvo nije ranije primijenilo***

Na datum odobrenja ovih financijskih izvještaja bili su objavljeni sljedeći novi ili izmijenjeni standardi i tumačenja koja još nisu na snazi za godinu završenu 31. prosinca 2022. godine:

* Izmjene MRS 1 „Prezentacija financijskih izvještaja“ – Objave računovodstvenih politika usvojene u Europskoj uniji 02.03.2022. (na snazi za godišnja razdoblja koja počinju na dan ili nakon 01.01.2023);
* Izmjene MRS 8 „Računovodstvene politike, promjene računovodstvenih procjena i pogreške“ – Definicija računovodstvenih procjena usvojene u Europskoj uniji 02.03.2022. (na snazi za godišnja razdoblja koja počinju na dan ili nakon 01.01.2023);
* Izmjene MRS 12 „Porez na dobit“ – izmjene vezane za Odgođeni porez koji se odnosi na imovinu i obveze koje proizlaze iz jedne transakcije usvojene u Europskoj uniji 11.08.2022. (na snazi za godišnja razdoblja koja počinju na dan ili nakon 01.01.2023);
* MSFI 17 „Ugovori o osiguranju“, uključujući izmjene MSFI-a 17 koje je objavio OMRS 25. lipnja 2020. – usvojene u Europskoj uniji 19.11.2021. (na snazi za godišnja razdoblja koja počinju na dan ili nakon 01.01.2023);
* MSFI 17 „Ugovori o osiguranju“, Prva primjena MSFI-a 17 i MSFI-a 9 – Usporedne informacije usvojen u Europskoj uniji 08.11.2022. (na snazi za godišnja razdoblja koja počinju na dan ili nakon 01.01.2023);
* Društvo je odabralo ne primjenjivati nove standarde, izmjene postojećih standarda i interpretacije prije datuma njihova stupanja na snagu.

Uprava Društva predviđa da usvajanje navedenih standarda, izmjene postojećih standarda te novih tumačenja neće imati značajan utjecaj na financijske izvještaje Društva u razdoblju njihove prve primjene.

**3.SAŽETAK RAČUNOVODSTVENIH POLITIKA (nastavak)**

**3.1. Izjava o usklađenosti (nastavak)**

***Novi standardi i izmjene standarda koje je izdao OMRS i koji još nisu usvojeni u Europskoj uniji***

Trenutno se standardi koje je usvojila Europska unija ne razlikuju značajno od propisa koje je usvojio OMRS, osim sljedećih novih standarda i izmjena postojećih standarda, koje Europska unija još nije usvojila na datum odobravanja ovih financijskih izvještaja:

* MSFI 14 „Regulativom propisane razgraničene stavke“– Europska komisija je odlučila postupak preuzimanja ovog prijelaznog standarda odgoditi do objave njegove konačne verzije;
* Izmjene MRS 1 „Prezentiranje financijskih izvještaja“ – Klasifikacija kratkoročnih i dugoročnih obveza (na snazi za godišnja razdoblja koja počinju na dan ili nakon 01.01.2023.);
* Izmjene MSFI 10 „Konsolidirani financijski izvještaji“ i MRS 28 „Udjeli u pridruženim subjektima i zajedničkim pothvatima“ – Prodaja odnosno ulog imovine između ulagatelja i njegovog pridruženog subjekta ili zajedničkog pothvata te daljnje izmjene (prvotno određeni datum stupanja na snagu odgođen je do dovršetka istraživačkog projekta na temu primjene metode udjela);
* Izmjene MRS 1 „Prezentiranje financijskih izvještaja“ – Dugotrajne obveze s ugovorima (na snazi za godišnja razdoblja koja počinju na dan ili nakon 01.01.2024.);
* Izmjene MSFI 16 „Najmovi - Obveza za najam kod prodaje i povratnog najma“ (na snazi za godišnja razdoblja koja počinju na dan ili nakon 01.01.2024.).

Uprava Društva očekuje da usvajanje navedenih novih standarda i izmjene postojećih standarda neće imati značajan utjecaj na financijske izvještaje Društva u razdoblju njihove prve primjene.

**3. SAŽETAK RAČUNOVODSTVENIH POLITIKA (nastavak)**

**3.2. Dugotrajna nematerijalna imovina**

Nematerijalna imovina priznaje se ako je vjerojatno da će buduće ekonomske koristi koje se mogu pripisati imovini pritjecati Društvu, te ako se trošak nabave te imovine može pouzdano izmjeriti. Nematerijalna imovina iskazuje se po trošku umanjenom za amortizaciju. Naknadni izdatak, koji se odnosi na već priznatu nematerijalnu imovinu dodaje se knjigovodstvenom iznosu te imovine, kad je vjerojatno da će buduće ekonomske koristi, koje prelaze izvorno procijenjeni standard uspjeha postojeće nematerijalne imovine, dotjecati u Društvo. Svaki drugi naknadni izdatak priznaje se kao rashod u razdoblju u kojem je nastao.

Amortizacija se obračunava tako da se nabavna vrijednost nematerijalne imovine otpisuje tijekom procijenjenog korisnog vijeka imovine primjenom pravocrtne metode.

Obračun amortizacije obavlja se po pojedinačnim vrstama nematerijalne imovine do njihovog potpunog otpisa po stopi od 20%.

**3.3. Dugotrajna materijalna imovina**

Zemljište se iskazuje po trošku nabave.

Ostala dugotrajna materijalna imovina se iskazuje po trošku nabave umanjenom za akumuliranu amortizaciju.

Naknadni izdaci uključuju se u knjigovodstvenu vrijednost imovine ili se priznaju kao zasebna imovina, samo ako Društvo ima predviđene buduće ekonomske koristi od te imovine, te ako se trošak te imovine može pouzdano izmjeriti. Svi ostali naknadni izdaci priznaju se u računu dobiti i gubitka u razdoblju u kojem su nastali.

Izgradnja ili izrada dugotrajne materijalne imovine u vlastitoj režiji evidentira se u poslovnim knjigama po vrijednosti koja ne može biti veća od tržišne cijene tog sredstva.

Dobici ili gubici od prestanka priznavanja dugotrajne materijalne imovine ( prodaja, rashod i sl.) utvrđuju se kao razlika ostvarene prodajne cijene i knjigovodstvene vrijednosti i uključuju u stavku ostali prihodi, odnosno ostali rashodi u računu dobiti i gubitka.

**Amortizacija**

Amortizacija dugotrajne materijalne i nematerijalne imovine obračunava se primjenom linearne metode otpisa u procijenjenom vijeku uporabe svakog pojedinog sredstva.

Zemljišta i druga imovina koja ima neograničeni vijek upotrebe, te imovina u pripremi, se ne amortizira.

Korištene amortizacijske stope u skladu su sa Zakonom o porezu na dobit.

|  |  |  |
| --- | --- | --- |
|  | **2022.** | **2021.** |
| Nematerijalna imovina | 20% | 20% |
| Građevinski objekti | 1,25-5% | 1,25-5% |
| Proizvodna i prijenosna oprema i uređaji | 2,50% | 2,50% |
| Pogonski i poslovni inventar | 5% | 5% |
| Cestovna motorna vozila | 10-12,5% | 10-12,5% |
| Teretna vozila, traktori | 12,5-25% | 12,5-25% |
| Uredska i informatička oprema | 12,5% | 12,5% |
| Ostala nespomenuta imovina | 5-10% | 5-10% |

**3. SAŽETAK RAČUNOVODSTVENIH POLITIKA (nastavak)**

**3.4. Financijska imovina**

**Početno priznavanje i mjerenje**

Sukladno MSFI-u 9, sva priznata financijska imovina naknadno se u cijelosti mjeri po amortiziranom trošku, fer vrijednost kroz ostalu sveobuhvatnu dobit ili fer vrijednost kroz dobit ili gubitak, ovisno o poslovnom modelu i karakteristikama ugovorenih tijekova novca financijske imovine.

Društvo klasificira financijsku imovinu u kategoriju koja se mjeri po amortiziranom trošku primjenom metode efektivne kamatne stope, a u sklopu poslovnog modela čiji je cilj naplatiti ugovorene novčane tokove i prema kojem se priljev novca ostvaruje isključivo po osnovi otplate glavnice i kamata na nepodmireni iznos glavnice.

Na svaki datum bilance Društvo procjenjuje postoje li objektivni dokazi o umanjenju vrijednosti financijske imovine.

Društvo prestaje priznavati financijsku imovinu samo kad je isteklo ugovorno pravo na novčane priljeve po predmetnom sredstvu ili kad financijsko sredstvo i gotovo sve rizike i nagrade povezane s vlasništvom nad njim većim dijelom prenosi na drugi subjekt. Ako Društvo ne prenosi niti zadržava gotovo sve rizike i nagrade povezane s vlasništvom i ako i dalje ima kontrolu nad prenesenom imovinom, priznaje svoj zadržani udjel u imovini te povezanu obvezu u iznosima koje eventualno ima obvezu platiti. Ako Društvo zadrži većim dijelom sve rizike i nagrade povezane s vlasništvom nad prenesenom financijskom imovinom, ta se imovina nastavlja priznavati uz istovremeno priznavanje osiguranog zajma s naslova ostvarenih priljeva.

Kod isknjiženja cijelog financijskog sredstva, odnosno prestanka priznavanja, razlika između knjigovodstvene vrijednosti sredstva i zbroja primljene naknade i potraživanja za naknadu te kumulativne dobiti odnosno kumulativnog gubitka iskazanog u sklopu ostale sveobuhvatne dobiti i akumuliranog u glavnici prenosi se u dobit ili gubitak.

**3.5. Zalihe**

Zalihe materijala, rezervnih dijelova, sitnog inventara, službene i zaštitne obuće i odjeće (HTZ) i auto-guma iskazuju se po nabavnoj vrijednosti ili neto utrživoj vrijednosti ovisno što je niže.

Nabavnu vrijednost čini fakturirana vrijednost uvećana za zavisne troškove.

Utrošak zaliha se provodi po metodi prosječnih cijena.

**3. SAŽETAK RAČUNOVODSTVENIH POLITIKA (nastavak)**

**3.6. Kratkotrajna potraživanja**

Potraživanja se početno mjere po fer vrijednosti. Na svaki datum bilance, potraživanja, čija se naplata očekuje u razdoblju dužem od godinu dana, iskazuju se po amortiziranom trošku primjenom metode efektivne kamatne stope umanjeno za gubitak od umanjenja vrijednosti za nastale i očekivane kreditne gubitke. Kratkotrajna potraživanja iskazuje se po početno priznatom nominalnom iznosu umanjenom za odgovarajući iznos ispravka vrijednosti za nastale i očekivane kreditne gubitke.

Vrijednost potraživanja se umanjuje i gubici od umanjenja vrijednosti nastaju ako postoji objektivan dokaz o umanjenju vrijednosti proizašao iz jednog ili više događaja nastalih nakon početnog priznavanja imovine kada taj događaj utječe na procijenjene buduće novčane tokove od potraživanja koji mogu biti pouzdano utvrđeni. Na svaki datum bilance procjenjuje se postoji li objektivan dokaz o umanjenju vrijednosti pojedinog potraživanja te postoje li indikatori značajnog pogoršanja rizika koji bi zahtijevali priznavanje očekivanih kreditnih gubitaka. Ako postoji objektivni dokaz o umanjenju vrijednosti potraživanja, iznos gubitka mjeri se kao razlika između knjigovodstvene vrijednosti i procijenjenih budućih novčanih tokova. Knjigovodstvena vrijednost potraživanja će se umanjiti direktno ili upotrebom odvojenog konta ispravka vrijednosti. Iznos gubitka se priznaje na teret računa dobiti i gubitka za tekuću godinu.

Društvo priznaje rezervacije za očekivane kreditne gubitke od potraživanja od kupaca. Iznos očekivanih kreditnih gubitaka izračunava se na svaki datum izvještavanja kako bi odražavao promjene u kreditnom riziku od početnog priznavanja pojedinog financijskog instrumenta.

**3.7. Kratkotrajna financijska imovina**

Vrijednosni papiri, dani zajmovi i slična financijska imovina iskazuju se po trošku ulaganja.

Usklađenje vrijednosti kratkotrajne financijske imovine obavlja se temeljem saznanja da nisu naplaćena u roku, odnosno da su nastale okolnosti za njihovo djelomično umanjenje.

**3.8. Novčana sredstva**

Imovina u obliku novca iskazuje se u nominalnoj vrijednosti izraženoj hrvatskom valutnom jedinicom. Računi u bankama i blagajnama koji glase na inozemna sredstva plaćanja iskazuju se u hrvatskim kunama po srednjem tečaju HNB na datum bilance. Tečajne razlike nastale preračunavanjem priznaju se u računu dobiti i gubitka.

**3.9. Strane valute**

Transakcije u stranim sredstvima plaćanja prevode se u kune primjenom tečaja na dan transakcije. Monetarna imovina i obveze u stranoj valuti prikazuju se na svaki datum bilance po tečaju utvrđenom na datum bilance. Dobit ili gubitak nastao zbog promjena tečaja nakon datuma transakcije priznaje se u račun dobiti i gubitka.

**3. SAŽETAK RAČUNOVODSTVENIH POLITIKA (nastavak)**

**3.10. Najmovi**

Od 1. siječnja 2019. imovina koja je u najmu klasificira se kao imovina s pravom korištenja unutar stavke građevine, postrojenja i oprema. Istovremeno se priznaje i obveza po najmu i to na dan kad je imovina spremna za upotrebu.

Imovina s pravom korištenja i obveze po najmovima inicijalno se priznaju po principu sadašnje vrijednosti troška stjecanja. Imovina s pravom korištenja priznaje se po metodi troška koji se sastoji od iznosa inicijalnog vrednovanja obveze po najmu, svih plaćanja učinjenih prije početka najma i direktnih troškova. Imovina s pravom korištenja amortizira se u razdoblju korisnog vijeka upotrebe ili trajanju najma, ovisno o tome što je kraće.

Obveze po najmu diskontiraju se primjenom kamatne stope koja proizlazi iz najma. Ako se ta stopa ne može izravno utvrditi, primjenjuje se inkrementalna kamatna stopa zaduživanja, koja predstavlja stopu koju bi Društvo platilo da posuđuje sredstva potrebna za nabavu takve imovine u sličnim ekonomskim uvjetima. Plaćanja po najmovima alociraju se na otplate glavnice i troška financiranja. Trošak financiranja priznaje se u računu dobiti i gubitka.

Najmovi koji dospijevaju unutar 12 mjeseci i najmovi male vrijednosti priznaju se pravocrtnom metodom u računu dobiti i gubitka za vrijeme trajanja najma.

**3.11. Kapital i rezerve**

Kapital se sastoji od upisanog kapitala, rezervi, dobitka/gubitka tekuće godine i prenesenog dobitka/gubitka. Upisani kapital iskazuje se u svoti koja je upisana u Trgovačkom sudu.

**3.12. Dugoročne obveze**

Primljeni zajmovi i krediti koji dospijevaju na naplatu u razdoblju dužem od jedne godine od dana bilanciranja iskazuju se kao dugoročne financijske obveze.

Dugoročne obveze iskazuju se u nominalnoj vrijednosti. Obveze ugovorene u inozemnim sredstvima plaćanja iskazuju se u hrvatskim kunama po tečaju na dan bilance.

Dugoročne obveze koje dospijevaju u roku do godine dana od datuma bilance iskazuju se kao kratkoročne obveze.

**3.13. Kratkoročne obveze**

Kratkoročne obveze čine obveze prema dobavljačima i zaposlenima, te obveze za poreze, doprinose i slična davanja i ostale obveze. Kratkoročne obveze evidentiraju se u nominalnoj vrijednosti iskazanoj u odgovarajućoj knjigovodstvenoj ispravi.

Obveze prema zaposlenima osim isplata plaća i drugih naknada, čine i otpremnine za odlazak u mirovinu i jubilarne nagrade temeljem radnog odnosa, a sukladno važećem Pravilniku o radu Društva i ne predstavljaju značajnije iznose za koje bi se trebala vršiti rezerviranja.

Primljeni zajmovi i krediti koji dospijevaju na naplatu u razdoblju do jedne godine od dana bilanciranja iskazuju se kao kratkoročne obveze.

**3. SAŽETAK RAČUNOVODSTVENIH POLITIKA (nastavak)**

**3.14. Politika iskazivanja potpora**

Državne potpore, uključujući nenovčane potpore po poštenoj vrijednosti, ne priznaju se dok ne postoji razumna izvjesnost da će:

* 1. subjekt ispuniti uvjete povezane s potporom; i
  2. subjekt primiti potporu.

Način primanja potpore ne utječe na računovodstvenu metodu koja će se primijeniti na obračun potpore. Stoga se potpora obračunava na isti način bilo da je primljena u novcu ili u obliku smanjenje obveze prema državi. Potpora u vidu državnog zajma s kamatnom stopom nižom od tržišne se obračunava kao državna potpora. Pogodnost u vidu kamatne stope niže od tržišne se mjeri kao razlika između početne knjigovodstvene vrijednosti zajma utvrđene u skladu s MRS-om 39 i primljenog iznosa.

Potpore se priznaju na sustavnoj osnovi kroz razdoblja kako bi se sučelili s odnosnim troškovima.

Potpore vezane s imovinom iskazuju se kao odgođeni prihod do trenutka mogućnosti povezivanja s odnosnim troškovima.

Potpora koja se prima kao naknada za rashode ili gubitke koji su već nastali ili u svrhu pružanja izravne financijske podrške Društva bez daljnjih povezanih troškova, priznaje se u dobit ili gubitak razdoblja u kojem se prima.

Društvo koristi dobitni pristup računovodstva državnih potpora.

**3.15. Prihodi**

Prihodi se sastoje od fer vrijednosti primljene naknade ili potraživanja za prodane proizvode ili usluge tijekom redovnog poslovanja Društva. Društvo priznaje prihode kada se iznos prihoda može pouzdano mjeriti, kada će Društvo imati buduće ekonomske koristi i kada su zadovoljeni specifični kriteriji za sve djelatnosti Društva.

Pod uvjetom da je iznos prihoda moguće pouzdano izmjeriti i ako je vjerojatno da će Društvo primiti naknadu, prihodi od usluga priznaju se u razdoblju u kojem su iste pružene. Prihod od ugovora o obavljanju usluga priznaje se u odnosu na stupanj izvršenja ugovora.

Prihode čine poslovni prihodi i financijski prihodi. Poslovni prihodi su prihodi od prodaje i ostali poslovni prihodi. Financijski prihodi su prihodi od kamata, pozitivnih tečajnih razlika i ostalih sličnih prihoda.

**3.16. Rashodi**

Rashodi su smanjenje ekonomske koristi kroz obračunsko razdoblje u obliku odljeva ili smanjenja sredstva, što za posljedicu ima smanjenje glavnice. Rashode čine poslovni i financijski rashodi. Poslovne rashode čine poslovni rashodi i ostali rashodi iz redovitih aktivnosti. Financijske rashode čine kamate nastale po osnovi obveza, obračunane do datuma bilance i negativne tečajne razlike.

Rashodi se priznaju u poslovnim knjigama po načelu nastanka događaja.

**3. SAŽETAK RAČUNOVODSTVENIH POLITIKA (nastavak)**

**3.17. Porez na dobit**

Tekući i odgođeni porezi priznaju se kao prihod ili rashod u sveobuhvatnu dobit, osim poreza koji se odnose na stavke koje se iskazuju izravno u glavnici, u tom slučaju se i porez također iskazuje u glavnici.

Iznos odgođenog poreza obračunava se metodom bilančne obveze, na privremene razlike između porezne osnovice imovine i obveza i njihove knjigovodstvene vrijednosti u financijskim izvještajima. Međutim, odgođeni porez se ne priznaje ako proizlazi iz početnog priznavanja imovine ili obveza u transakciji koja nije poslovno spajanje i koje u vrijeme transakcije ne utječe na računovodstvenu dobit niti na oporezivu dobit (porezni gubitak). Odgođena porezna imovina i obveze mjere se poreznim stopama za koje se očekuje da će se primjenjivati u razdoblju kada će imovina biti nadoknađena ili obveza podmirena, na temelju poreznih stopa i poreznih zakona koji su, na snazi ili se djelomično primjenjuju na datum bilance.

Odgođena porezna imovina priznaje se do visine buduće oporezive dobiti za koju je vjerojatno da će biti raspoloživa za iskorištenje privremenih razlika.

**3.18. Potencijalne obveze i imovina**

Potencijalne obveze se ne priznaju u financijskim izvještajima, nego se samo objavljuju u bilješkama uz financijske izvještaje. Potencijalna imovina se ne priznaje u financijskim izvještajima, već se priznaje u trenutku kada postane vjerojatan priljev gospodarskih koristi.

**3.19. Rezerviranja**

Rezerviranja se priznaju kada Društvo ima sadašnju obvezu (zakonsku ili izvedenu) kao rezultat prošlog događaja, kada je vjerojatno da će podmirenje obveze zahtijevati odljev resursa koji utjelovljuju ekonomske koristi i kada se iznos obveze može pouzdano procijeniti.

Iznos priznat kao rezerviranje je najbolja procjena izdataka potrebnih za podmirivanje sadašnje obveze na datum bilance, uzimajući u obzir rizike i neizvjesnosti neminovnih kod događaja i okolnosti. Ako je rezerviranje mjereno očekivanim novčanim tijekovima procijenjenim za podmirenje obveze, iznos rezerviranja je sadašnja vrijednost očekivanih izdataka potrebnih za podmirenje obveze.

Ako se očekuje da će neke ili sve izdatke potrebne za podmirivanje rezerviranja nadoknaditi druga strana, naknada se priznaje samo, i isključivo, kada je gotovo sigurno da će se naknada primiti ako društvo podmiri obvezu. Društvo procjenjuje rezerviranja na svaki datum bilance i usklađuje ih tako da odražavaju najbolju tekuću procjenu. Ako više nije vjerojatno da će podmirivanje obveze zahtijevati odljev resursa koji utjelovljuju ekonomske koristi, Društvo ukida rezerviranje.

**3. SAŽETAK RAČUNOVODSTVENIH POLITIKA (nastavak)**

**3.20. Događaji nakon datuma bilance**

Događaji nakon datuma bilance koji pružaju dodatne informacije o položaju Društva na datum bilance (događaji koji imaju za učinak usklađenja) priznaju se u financijskim izvještajima. Oni događaji koji nemaju za posljedicu usklađenja objavljeni su u bilješkama uz financijske izvještaje ako su od materijalnog značaja.

**Korištenje procjena pri sastavljanju financijskih izvještaja**

Sastavljanje financijskih izvještaja u skladu s Međunarodnim standardima financijskog izvještavanja zahtijeva od Uprave da izvodi procjene i pretpostavke koje utječu na iskazane iznose sredstava, obveza, prihoda i rashoda te objavu potencijalnih obveza u izvještajnom razdoblju. Stvarni rezultati mogu se razlikovati od procijenjenih. Ovi financijski izvještaji odražavaju sva uobičajena usklađenja koja su, po mišljenu Uprave, neophodna za realno i objektivno iskazivanje financijskog položaja i rezultata poslovanja prezentiranih razdoblja.

Procjene su podrobnije opisane u računovodstvenim politikama.

Procjene su korištene, ali ne i ograničene na:

* razdoblja amortizacije i ostatke vrijednosti materijalne i nematerijalne imovine,
* ispravak vrijednosti za sumnjiva i sporna potraživanja,

Budući događaji i njihovi utjecaji ne mogu se predvidjeti sa sigurnošću i sukladno tome računovodstvene procjene zahtijevaju prosudbu, a one korištene pri izradi financijskih izvještaja podložne su promjenama nastankom novih događaja, stjecanjem dodatnog iskustva, dobivanjem dodatnih informacija i promjenom okruženja u kojem Društvo posluje. Stvarni rezultati mogu se razlikovati od procijenjenih.

S primjenom MSFI 9, uvodi se model očekivanog kreditnog gubitka. Mjerenje očekivanog kreditnog gubitka od umanjenja vrijednosti temelji se na razumnim informacijama baziranim na prošlim poslovnim događajima, trenutnim i predviđenim budućim uvjetima i okolnostima. Prilikom utvrđivanja budućih potreba za umanjenjem vrijednosti, Društvo je odlučilo koristiti pojednostavljeni pristup procjene koji se obično temelji na povijesnim podacima o neispunjenju obveza uz nadopunjavanje budućim parametrima relevantnim za procjenu kreditnih gubitaka.

Osnova za procjenu povećanja kreditnog rizika je ili vjerojatnost neispunjenja obveza ili analiza dospjelih potraživanja.

**4. Dugotrajna imovina**

**4.1. Materijalna i nematerijalna imovina**

Materijalna i nematerijalna imovina na dan 31. prosinca 2022. godine iznosi 93.326.548 kuna, a sastoji se od:

|  |  |  |  |  |  |  |  |
| --- | --- | --- | --- | --- | --- | --- | --- |
| **Materijalna i nematerijalna imovina** | **2022. g.** |  | **Struktura u %** |  | **2021. g.** |  | **Struktura u %** |
|  |  |  |  |  |  |  |  |
| Zemljište | 15.324.329 |  | 16,42 |  | 15.324.329 |  | 16,79 |
| Građevinski objekti | 62.390.568 |  | 66,78 |  | 63.019.307 |  | 69,07 |
| Postrojenja i oprema | 5.241.703 |  | 5,62 |  | 4.401.392 |  | 4,82 |
| Alati, pogonski inventar i transportna imovina | 3.571.352 |  | 3,83 |  | 2.964.841 |  | 3,25 |
| Materijalna imovina u pripremi | 4.758.939 |  | 5,10 |  | 5.356.272 |  | 5,87 |
| Ostala materijalna imovina | 115.924 |  | 0,12 |  | 98.581 |  | 0,11 |
| Nematerijalna imovina | 1.923.733 |  | 2,13 |  | 79.583 |  | 0,09 |
| **Sveukupno materijalna i nematerijalna imovina** | **93.326.548** |  | **100,00** |  | **91.244.305** |  | **100,00** |

Projekti financirani putem MMPI:

* MMPI (Ministarstvo mora, prometa i infrastrukture Republike Hrvatske) investiralo je u Zračnu luku Osijek 2022. godine 7.571.029 kuna, od toga 4.495.831 kuna u dugotrajnu imovinu za otklanjanje utvrđenih nepravilnosti prema nalazu Hrvatske agencije za civilno zrakoplovstvo radi podizanja stupnja sigurnosti i neometanog obavljanja primarne djelatnosti dok je razlika od 3.075.198 kuna uložena u investicijskom održavanju dugotrajne imovine i sl.
* Projekti financirani putem MMPI:
* Projekt magistralnog vodoopskrbnog cjevovoda
* Projekt magistralne fekalne odvodnje
* Isplaćena je 2. rata za programsko rješenje za prihvat i otpremu
* Isplaćena je druga rata financijskog leasinga za odleđivač
* Izvedeni su radovi na UPS-u za operativne površine
* Četiri malčera
* Traktor za vuču opreme
* Sanirane su pukotine uzletno-sletne staze
* Izvedeni su radovi za poboljšanje nosivosti osnovne staze i RESA-e
* Izrađeni su betonski parapeti uz perimetarsku ogradu

**4. Dugotrajna imovina (nastavak)**

**4.1. Materijalna i nematerijalna imovina (nastavak)**

Stanje i promjene na nematerijalnoj i materijalnoj imovini detaljno su prikazani u tabelarnom pregledu u nastavku (31.12.2021):

**MATERIJALNA I NEMATERIJALNA IMOVINA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pozicije** | **Zemljište** | **Građevinski objekti** | **Postrojenja i oprema** | **Alati, pogonski i uredski inventar** | **Imovina u pripremi** | **Ostala materijalna imovina** | **Koncesije, patenti, licence, software i prava** | **Ukupno** |
| **NABAVNA VRIJEDNOST** |  |  |  |  |  |  |  |  |
| **31.12.2020.** | **15.324.329** | **93.018.207** | **12.093.306** | **10.679.615** | **4.489.755** | **295.246** | **1.081.683** | **136.982.141** |
| Vrijednosno usklađenje | - | - | - | - | - | - | - | **-** |
| Direktna povećanja | - | 19.701 | 54.775 | 1.702.536 | 866.517 | 4.911 | 40.517 | **2.688.957** |
| Prodaja ili rashodovanje | - | - | (406.268) | (50.319) | - | (73.304) | (44.000) | **(573.891)** |
| **31.12.2021.** | **15.324.329** | **93.037.908** | **11.741.813** | **12.331.832** | **5.356.272** | **226.853** | **1.078.200** | **139.097.207** |
| Vrijednosno usklađenje | - | - | - | - | - | - | - | **-** |
| Direktna povećanja | - | - | 13.322 | 2.339 | 4.291.063 | - | 34.574 | **4.341.298** |
| Prijenos s imovine u pripremi | - | 536.244 | 1.371.509 | 1.070.384 | -4.888.396 | 20.000 | 1.890.259 | **-** |
| Prodaja ili rashodovanje | - | - | (81.765) | (176.617) | - | (2.531) | - | **(260.913)** |
| **31.12.2022.** | **15.324.329** | **93.574.152** | **13.044.879** | **13.227.938** | **4.758.939** | **244.323** | **3.003.033** | **143.177.593** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ISPRAVAK VRIJEDNOSTI** |  |  |  |  |  |  |  |  |
| **31.12.2020.** | **-** | **(28.854.183)** | **(7.235.777)** | **(9.172.416)** | **-** | **(183.784)** | **(963.900)** | **(46.410.060)** |
| Vrijednosno usklađenje | - | - | - | - | - | - | - | **-** |
| Amortizacija za 2021. godinu | - | (1.164.418) | (470.394) | (240.826) | - | (7.790) | (78.717) | **(1.962.145)** |
| Prodaja ili rashodovanje | - | - | 365.750 | 46.251 | - | 63.302 | 44.000 | **519.303** |
| **31.12.2021.** | **-** | **(30.018.601)** | **(7.340.421)** | **(9.366.991)** | **-** | **(128.272)** | **(998.617)** | **(47.852.902)** |
| Vrijednosno usklađenje | - | - | - | - | - | - | - | 0 |
| Amortizacija za 2022. godinu | - | (1.164.983) | (532.407) | (508.495) | - | (2.657) | (80.683) | (2.289.225) |
| Prodaja ili rashodovanje | - | - | 69.651 | 218.899 | - | 2.531 | - | 291.081 |
| **31.12.2022.** | **-** | **(31.183.584)** | **(7.803.177)** | **(9.656.587)** | **-** | **(128.398)** | **(1.079.300)** | **(49.851.046)** |
| **NETO KNJIGOVODSTVENA VRIJEDNOST** |  |  |  |  |  |  |  |  |
| **31.12.2021.** | **15.324.329** | **63.019.307** | **4.401.392** | **2.964.841** | **5.356.272** | **98.581** | **79.583** | **91.244.305** |
| **31.12.2022.** | **15.324.329** | **62.390.568** | **5.241.702** | **3.571.351** | **4.758.939** | **115.925** | **1.923.733** | **93.326.547** |

**5. Dugotrajna financijska imovina**

Dugotrajna financijska imovina iznosi u 2022. godini 69.400 kn, a odnosi se na:

|  |  |  |  |
| --- | --- | --- | --- |
| **Dugotrajna financijska imovina** | **2022.g.** |  | **2021.g.** |
|  |  |  |  |
| Udjeli (dionice) u Croatia Airlines d.d. | 19.400 |  | 19.400 |
| Udio u društvu Slobodna zona Osijek d.o.o. | 50.000 |  | 50.000 |
| **Ukupno financijska imovina** | **69.400** |  | **69.400** |

**6. Kratkotrajna imovina**

**6.1. Zalihe**

Zalihe su na dan 31. prosinca 2022. godine iznosile 250.534 kuna, a sastojale su se od sirovina i materijala i trgovačke robe.

|  |  |  |  |  |  |  |  |
| --- | --- | --- | --- | --- | --- | --- | --- |
| **Zalihe** | **2022.g.** |  | **Struktura u %** |  | **2021.g.** |  | **Struktura u %** |
|  |  |  |  |  |  |  |  |
| Sirovine i materijal | 217.160 |  | 86,68 |  | 187.652 |  | 90,25 |
| Trgovačka roba | 33.373 |  | 13,32 |  | 20.269 |  | 9,75 |
| **Ukupno** | 250.533 |  | 100,00 |  | 207.921 |  | 100,00 |

**6.2. Potraživanja**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Potraživanja** |  | **2022.g.** |  | **Struktura u %** |  | **2021.g.** |  | **Struktura u %** |
|  |  |  |  |  |  |  |  |  |
| Potraživanja od kupaca |  | 875.664 |  | 41,32 |  | 688.028 |  | 24,58 |
| Potraživanja od države i drugih institucija |  | 354.274 |  | 16,72 |  | 626.548 |  | 22,39 |
| Ostala potraživanja |  | 889.102 |  | 41,96 |  | 1.484.320 |  | 53,03 |
| **Ukupno** |  | **2.119.040** |  | **100** |  | **2.798.896** |  | **100** |

Potraživanja na dan 31. prosinca 2022. godine iznose 2.119.040 kuna, a sastoje se od potraživanja od kupaca, od potraživanja od države i drugih institucija te od ostalih potraživanja.

Potraživanja od domaćih kupaca iznose 389.047 kuna. Potraživanja od inozemnih kupaca iznose 486.617 kunu, što čini ukupno potraživanje od kupaca na dan 31.12.2022. od 875.664 kune. Potraživanje od države i drugih institucija čini najvećim dijelom potraživanje za PDV, budući smo u mjesecu prosincu nabavili najviše opreme i strojeva te po tim računima imamo pravo na povrat pretporeza. Ostatak potraživanja od države čine potraživanja od HZZO-a za naknadu za bolovanje.

Ostala potraživanja se najvećim dijelom odnose na dane predujmove te plaćene troškove budućeg razdoblja i obračunate prihode. Budući da je Zračna luka Osijek u 2019. godini realizirala dugoročni kredit putem HPB i HBOR-a od 22.000.000 kuna uz državno jamstvo od 80% što čini 17.600.000 kuna za zatvaranje obveza prema financijskim institucijama, dobavljačima i drugim obvezama uz kamatu 1,70% , uz rok otplate 10 godina i dvije godine počeka koji je reprogramom prolongiran na još dvije godine, razlika između referentne kamatne stope izračunate za krajnjeg korisnika i efektivne kamatne stope čini potporu male vrijednosti u iznosu od 1.045.123 kn. Ova potpora knjiži se sukladno MRS-20, godišnji iznos potpore je 87.094 kune. Iznos na ostalim potraživanjima na datum 31.12.2022. koji se odnosi na navedeni potporu iznosi 729.408 kuna (na 31.12.2021. iznosi 816.502 kuna).

Prilikom utvrđivanja budućih potreba za umanjenjem vrijednosti, Društvo je odlučilo koristiti pojednostavljeni pristup procjene koji se obično temelji na povijesnim podacima o neispunjenju obveza uz nadopunjavanje budućim parametrima relevantnim za procjenu kreditnih gubitaka.

Uprava Društva procjenjuje da je utjecaj kreditnog rizika na neto iskazan iznos potraživanja neznatan, te stoga Društvo na dan 31. prosinca 2022. godine nije iskazalo umanjenje vrijednosti potraživanja.

Stoga je fer vrijednost potraživanja od kupaca i ostalih potraživanja približno jednaka njihovoj knjigovodstvenoj vrijednosti.

**7. Novac na računu i u blagajni**

Na dan sastavljanja financijskih izvještaja novac koje Društvo ima na poslovnim računima kod poslovnih banaka i u blagajni Društva iznosi 5.808.558 kuna (2021: 6.816.989).

**8. Kapital i rezerve**

Stanje kapitala i rezervi prikazujemo u sljedećoj tablici:

|  |  |  |  |  |
| --- | --- | --- | --- | --- |
| **Kapital** |  | **2022.g** |  | **2021.g** |
|  |  |  |  |  |
| Upisani temeljni kapital |  | 26.208.000 |  | 26.208.000 |
| Preneseni gubitak |  | (11.978.833) |  | (12.691.573) |
| Dobit poslovne godine |  | - |  | 712.739 |
| Gubitak poslovne godine |  | (2.685.142) |  | - |
| **Ukupno** |  | **11.544.025** |  | **14.229.166** |

Društvo je u 2022. godini iskazalo gubitak u poslovanju u iznosu od 2.685.142 kn.

Temeljni kapital Društva iznosi 26.208.000 kn. Vlasnička struktura na dan 31.12.2022. je sljedeća:

|  |  |  |  |  |  |  |
| --- | --- | --- | --- | --- | --- | --- |
| **Vlasnička struktura** |  | **2022.g.** |  | **2021.g.** |  | **Struktura u %** |
|  |  |  |  |  |  |  |
| Republika Hrvatska |  | 14.414.400 |  | 14.414.400 |  | 55 |
| Osječko-baranjska županija |  | 5.241.600 |  | 5.241.600 |  | 20 |
| Grad Osijek |  | 6.552.000 |  | 6.552.000 |  | 25 |
| **Ukupno:** |  | **26.208.000** |  | **26.208.000** |  | **100** |

**9. Dugoročne obveze**

|  |  |  |  |  |
| --- | --- | --- | --- | --- |
|  |  | **2022.g** |  | **2021.g** |
|  |  |  |  |  |
| Obveze prema bankama i drugim financijskim institucijama |  | 20.670.738 |  | 23.053.995 |
| Obveze MSFI-16 |  | 263.733 |  | - |
| **Ukupno** |  | **20.934.471** |  | **23.053.995** |

Dugoročne obveze u iznosu od 20.670.738 kuna odnose se na dugoročni kredit kod Hrvatske poštanske banke putem HBOR-a za potrebe urednog servisiranja dospjelih kreditnih i drugih obveza sukladno Planu poslovanja Zračne luke Osijek za 2019. godinu na rok otplate 10 godina uz poček do 31.05.2023. godine i kamatnu stopu od 1,7% iznos dugoročnog kredita je 22.0000.000 kuna. Dio obveza po dugoročnom kreditu koje dospijevaju u 2023. godini prenesene su na kratkoročne obveze u iznosu od 1.353.262 kuna dio obveza koje ostaju na dugoročnim obvezama je 20.646.738 kuna.

Dugoročno kreditno zaduženje rezultiralo je stabilizacijom poslovanja Zračne luke Osijek d.o.o. te se time u budućem periodu omogućio daljnji razvoj djelatnosti kroz povećanje broja destinacija, uspostavljanje novih avio linija kao i zadržavanje redovitog zračnog prometa koje ima značajnu ulogu za gospodarstvo Osječko-baranjske županije, a što bi u konačnosti omogućilo rast prihoda, bolju likvidnost, kao i smanjenje rizika budućeg poslovanja.

Zračna luka Osijek je u 2021. godini realizirala financijski leasing za kupnju vozila za odleđivanje i zaštitu zrakoplova DE-ICER, vrijednost leasinga je 2.121.250 kn, a rok otplate 3 godine. Prva rata leasinga plaćena je u 2021. godini, dok je druga rata plaćena u 2022. godini u iznosu od 732.233 kn. Na 31.12.2022. treća rata koja dospijeva u 2023. godini prenesena je na kratkoročne obveze u iznosu od 706.789 kuna te je cjelokupna obveza kratkoročna. Također na dugoročnim obvezama su i obveze prema Hrvatskoj kontroli zračne plovidbe za kupnju dugotrajne imovine, vrijednost obveze je 24.000 kuna, obveza otplate je 4. godine, obveze koje dospijevaju u 2023. godinu prenesene su na kratkoročne obveze u iznosu od 12.000 kn na 31.12.2022. godine.

Ukupna dugoročna obveza sukladno MSFI 16 iznosi 263.733 kuna.

**10. Rezerviranja**

|  |  |  |  |  |
| --- | --- | --- | --- | --- |
|  |  | **2022.g** |  | **2021.g** |
|  |  |  |  |  |
| Rezerviranja za sudske sporove |  | 48.505 |  | 48.505 |
| **Ukupno** |  | **48.505** |  | **48.505** |

**11. Kratkoročne obveze**

Na dan 31.12.2022. godine Društvo u svojim knjigama iskazuje kratkoročne obveze u iznosu od 69.047.075 kuna, a sastoje se od slijedećih obveza:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kratkoročne obveze** |  | **2022.g.** |  | **Struktura u %** |  | **2021.g.** |  | **Struktura u %** |
|  |  |  |  |  |  |  |  |  |
| Obveze prema bankama i financijskim institucijama |  | 2.090.085 |  | 3,03% |  | 821.983 |  | 1,29% |
| Obveze za predujmove |  | 98.160 |  | 0,14% |  | 9.059 |  | 0,01% |
| Obveze prema dobavljačima |  | 1.626.099 |  | 2,36% |  | 1.756.689 |  | 2,75% |
| Obveze prema zaposlenicima |  | 393.596 |  | 0,57% |  | 350.724 |  | 0,55% |
| Obveze za poreze, doprinose i sl. davanja |  | 190.341 |  | 0,28% |  | 181.402 |  | 0,28% |
| Ostale obveze |  | 64.648.794 |  | 93,63% |  | 60.685.988 |  | 95,11% |
| **Ukupno** |  | **69.047.075** |  | **100%** |  | **63.805.845** |  | **100%** |

**11.1. Obveze prema bankama i financijskim institucijama**

|  |  |  |  |  |
| --- | --- | --- | --- | --- |
| **Kratkoročne obveze prema bankama i financijskim institucijama** |  | **2022.g.** |  | **2021.g.** |
|  |  |  |  |  |
| Obveze za leasing (kratkoročni dio) |  | 706.789 |  | 770.140 |
| Obveze za kredite (kratkoročni dio) |  | 1.353.262 |  | - |
| Ostale kratkoročne financijske obveze |  | 30.034 |  | 51.843 |
| **Sveukupno** |  | **2.090.085** |  | **821.983** |

**11.2. Obveze prema dobavljačima**

Obveze prema dobavljačima na dan 31.12.2022. godine iznose 1.626.099 kune.

|  |  |  |  |  |
| --- | --- | --- | --- | --- |
| **Obveze prema dobavljačima** |  | **2022.g.** |  | **2021.g.** |
|  |  |  |  |  |
| Dobavljači u zemlji |  | 914.733 |  | 1.061.464 |
| Dobavljači u inozemstvu |  | 674.807 |  | 661.256 |
| Obveze za nefakturiranu robu |  | 36.559 |  | 33.969 |
| Ukupno |  | 1.626.099 |  | 1.756.689 |

**11. Kratkoročne obveze (nastavak)**

**11.3. Obveze prema zaposlenicima**

|  |  |  |  |  |
| --- | --- | --- | --- | --- |
| **Struktura obveza prema zaposlenicima** |  | **2022.g.** |  | **2021.g.** |
|  |  |  |  |  |
| Plaća 12. mjesec |  | 317.180 |  | 293.604 |
| Obustave za 12. mjesec |  | 4.848 |  | 20.984 |
| Obveze za prijevoz 12. mjesec |  | 32.101 |  | 26.600 |
| Obveze za jubilarne i druge nagrade |  | 15.600 |  | 4.200 |
| Obveze za otpremnine |  | 5.000 |  | - |
| Obveze s temelja službenih putovanja |  | 18.867 |  | 5.336 |
| **Ukupno** |  | **393.596** |  | **350.724** |

Obveze prema zaposlenicima u iznosu od 393.596 kuna odnose se na obveze za neto plaće, obustave, obveze za prijevoz s posla i na posao, obveze za jubilarne nagrade koje će biti isplaćene u 2023. godinu. Obveze prema zaposlenicima za plaće, obustave i obveze za prijevoz s posla i na posao isplaćene su u siječnju 2023. godine ostale obveze će biti isplaćene tijekom 2023. ovisno o njihovom dospijeću.

**11.4. Obveze za poreze, doprinose i slična davanja**

Obveze za poreze, doprinose i slična davanja u iznosu od 190.341 kuna odnose se na doprinose na plaću, doprinose iz plaća i porez i prirez na dohodak i sl.

**11.5. Ostale kratkoročne obveze**

|  |  |  |  |  |
| --- | --- | --- | --- | --- |
| **Obveze prema dobavljačima** |  | **2022.g.** |  | **2021. g.** |
|  |  |  |  |  |
| Odgođeno plaćanje troškova |  | 17.668 |  | 10.761 |
| Prihod budućeg razdoblja |  | 63.423.076 |  | 59.950.879 |
| Obveze za neiskorišten godišnji odmor |  | 266.357 |  | 248.654 |
| Kratkoročne obveze MSFI 16 |  | 87.911 |  | - |
| Ostale obveze |  | 853.783 |  | 475.694 |
| **Ukupno** |  | **64.648.794** |  | **60.685.988** |

Na 31.12.2022. godine ostale kratkoročne obveze u iznosu od 64.648.794 kune (2021: 60.685.988 kn) čine odgođena plaćanja troškova, prihodi budućeg razdoblja, obveze za neiskorišteni GO, kratkoročne obveze za MSFI 16 te ostale obveze.

**11. Kratkoročne obveze (nastavak)**

**11.5. Ostale kratkoročne obveze (nastavak)**

Prihodi budućeg razdoblja iskazani su u iznosu od 63.423.076 kuna. Odnose se na dobitni pristup priznavanja državnih potpora – primljene potpore se priznaju u dobitak ili gubitak tijekom jednog ili više razdoblja. Ne priznaje se u trenutku kad je potpora primljena već onda kada su nastali troškovi koje ona pokriva. Tijekom 2022. godine rashod amortizacije za nabavljena sredstva iz kapitalnih ulaganja iznosio je 1.830.667 kune, trošak financiran iz kapitalnih ulaganja iznosio je 3.075.198 kune, što ukupno čini rashod od 4.905.865 kune te je i u prihod prenesen iznos od 4.905.865 kune, koliko je iznosila amortizacija za objekte i opremu nabavljenu iz sredstava državnog proračuna, te tekuće i investicijsko održavanje.

Pod prihodima budućeh razdoblja je evidentirana i razlika između referentne kamatne stope izračunate za krajnjeg korisnika i efektivne kamatne stope za dugoročni kredit od 22.000.000 kuna koji Zračna luka Osijek ima u HPB. Navedena razlika po kamatnim stopama čini potporu male vrijednosti u iznosu od 1.045.123 kn za cijelo razdoblje otplate kredita. Umanjeni iznos za 2022. godinu je 87.094 kune. Ova potpora knjiži se sukladno MRS-20. Potpora male vrijednosti nalazi se na vremenskim razgraničenjima te se svaki mjesec prilikom plaćanja redovnih kamata na troškove kamata priznaje i dio kamata koji čini potporu male vrijednosti. Istovremeno se taj trošak kamata priznaje i u prihode po MRS-u 20. Na taj način, prikazivanjem obračunskih prihoda bez priliva sredstava i priznavanjem troškova u istom iznosu, ne dolazi do promjene rezultata.

Neiskorištena financijska potpora od Osječko-baranjske županije doznačena u prosincu 2022. godine u iznosu od 1.000.000 kuna je također iskazana pod prihode budućeg razdoblja. Zračna luka Osijek je prema Ugovoru s Osječko-baranjskom županijom dobila u 2022. godini potpore za kapitalna ulaganja u iznosu od 1.000.000 kuna, a sredstava će biti utrošena tijekom 2023. godine.

Ostale obveze u iznosu od 853.783 kuna se najvećim dijelom odnose na Obveze po Ugovoru o strateškom partnerstvu s TZ Osječko-baranjske županije i TZ grada Osijeka.

**11.6. Potencijalne obveze i sudski sporovi**

Tijekom redovnog poslovanja, Društvo je imalo nekoliko sudskih sporova, bilo kao tužitelj ili kao tuženik. Na temelju stručnog mišljenja vanjskog odvjetnika Uprava Društva predviđa da neće imati materijalnih gubitaka po sudskom sporu. Uprava Društva smatra da ne postoje druge potencijalne i preuzete obveze koje bi bile od utjecaja na financijske izvještaje za godinu završenu 31. prosinca 2022.

**PRIHODI**

**12. Poslovni prihodi**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Poslovni prihodi** |  | **2022.g.** |  | **Struktura u %** |  | **2021.g.** |  | **Struktura u %** |
|  |  |  |  |  |  |  |  |  |
| Prihodi od prodaje |  | 4.442.808 |  | 24,07 |  | 3.453.521 |  | 24,72 |
| Ostali poslovni prihodi |  | 14.017.973 |  | 75,93 |  | 10.518.554 |  | 75,28 |
| **Ukupno** |  | **18.460.781** |  | **100,00** |  | **13.972.075** |  | **100,00** |

**12.1. Poslovni prihodi - prihodi od prodaje**

U strukturi poslovnih prihoda, prihodi od prodaje čine 24,07 %, a sastoje se od prihoda od prodaje robe i usluga na domaćem i inozemnom tržištu, u ukupnom iznosu od 4.442.808 kuna.

U odnosu na 2021. godinu prihodi od prodaje robe i usluga na domaćem i inozemnom tržištu u 2022. godini su veći, povećani su za 29 %.

|  |  |  |  |  |
| --- | --- | --- | --- | --- |
| **Prihodi od prodaje** |  | **2022.g.** |  | **2021.g.** |
|  |  |  |  |  |
| Prihodi od p/o zrakoplova |  | 2.716.947 |  | 2.362.279 |
| Prihodi od carga |  | 700 |  | 1.052 |
| Prihodi od prodaje karata i aranžmana |  | 1.182.757 |  | 418.270 |
| Prihodi od cestovnog prijevoza |  | 17.936 |  | 10.769 |
| Prihodi od prodaje u ugostiteljstvu |  | 102.014 |  | 96.164 |
| Prihodi od prodaje trgovačke robe |  | 144.472 |  | 98.063 |
| Prihodi od zemlj., reklam. panoa, provizija za gorivo i sl. |  | 277.982 |  | 466.924 |
| **UKUPNO:** |  | **4.442.808** |  | **3.453.521** |

**12. Poslovni prihodi (nastavak)**

**12.2. Ostali poslovni prihodi**

Ostali poslovni prihodi čine 75,93 % ukupnih poslovnih prihoda.

Ostali poslovni prihodi iznose 14.017.972 kuna, a sastoje se od:

|  |  |  |  |  |
| --- | --- | --- | --- | --- |
| **Ostali poslovni prihodi** |  | **2022.g.** |  | **2021.g.** |
|  |  |  |  |  |
| Prihodi od MMPI za održavanje otvorenosti zračne luke |  | 6.350.000 |  | 6.400.000 |
| Prihodi od državnih potpora (MRS 20) |  | 4.992.958 |  | 1.829.760 |
| Prihodi od Osječko-baranjske županije  za poticanje letenja |  | 105.874 |  | 894.126 |
| Prihodi od Grada Osijeka za poticanje letenja |  | 1.500.000 |  | 1.000.000 |
| Prihodi od donacija zračnih luka i drugih trgovačkih društava i ustanova |  | 568.888 |  | 28.160 |
| Drugi prihodi |  | 500.253 |  | 366.508 |
| **Ukupno** |  | **14.017.973** |  | **10.518.554** |

**Prihodi od MMPI za održavanje otvorenosti Zračne luke Osijek**

Dana 18. listopada 2018. godine MMPI donijelo je Odluku o obvezi otvorenosti Zračne luke Osijek d.o.o. za javni zračni promet u razdoblju od 2019.-2023. godine.

Za vrijeme otvorenosti Zračna luka Osijek d.o.o. obvezna je obavljati i imati u pripravnosti sve kapacitete koji se odnose na primarnu djelatnost (prihvat i otpremu zrakoplova, putnika, prtljage i robe).

Naknada za pojedinu poslovnu godinu iznosi:

|  |  |
| --- | --- |
| 2019. g | 6.500.000 kuna |
| 2020. g | 6.450.000 kuna |
| 2021. g | 6.400.000 kuna |
| 2022. g | 6.350.000 kuna |
| 2023. g | 6.300.000 kuna |

**Prihodi od državnih potpora (MRS-20)**

Tijekom 2022. godine rashod amortizacije za nabavljena sredstva iz kapitalnih ulaganja iznosio je 1.830.667 kune, što uz trošak financiran iz kapitalnih ulaganja u iznosu od 3.075.198 kunu čini ukupan rashod od 4.905.865 kune te je i u prihod prenesen iznos od 4.905.865 kn, koliko je iznosila amortizacija za objekte i opremu nabavljenu iz sredstava državnog proračuna, te tekuće i investicijsko održavanje.

Zračna luka Osijek je 2019. godine realizirala dugoročni kredit putem HPB i HBOR-a u visini 22.000.000 kuna, uz državno jamstvo od 80%, što čini 17.600.000 kuna za zatvaranje obveza prema financijskim institucijama, dobavljačima i drugim obvezama uz kamatu 1,70%, uz rok otplate 10 godina i dvije godine počeka koje su prolongirane reprogramom na dvije godine, razlika između referentne kamatne stope izračunate za krajnjeg korisnika i efektivne kamatne stope čini potporu male vrijednosti u iznosu od 1.045.123 kn za cijelo razdoblje otplate kredita. Ova potpora knjiži se sukladno MRS-20.

**Prihodi od državnih potpora (MRS-20)**

Potpora male vrijednosti nalaze se na pasivnim vremenskim razgraničenjima te se svaki mjesec prilikom plaćanja redovnih kamata na troškove kamata priznaje i dio kamata koji čini potporu male vrijednosti. Istovremeno se taj trošak kamata priznaje i u prihode po MRS-u 20, za 2022. godinu to je iznos od 87.094 kune.

Na taj način, prikazivanjem obračunskih prihoda bez priliva sredstava i priznavanjem troškova u istom iznosu, ne dolazi do promjene rezultata.

|  |  |  |  |  |
| --- | --- | --- | --- | --- |
| **Rezultat poslovanja** |  | **2022.g.** |  | **2021.g.** |
|  |  |  |  |  |
| Ukupni prihodi (po RDG) |  | 18.465.297 |  | 13.995.694 |
| * Prihodi po MRS-20 |  | (4.992.958) |  | (1.742.666) |
| **Ukupni prihodi bez obračunske Kategorije po MRS-20** |  | **13.472.339** |  | **12.253.028** |
| Ukupni rashodi (po RDG) |  | 21.150.440 |  | 13.282.955 |
| * Rashodi AM i rashodi kapitalnih ulaganja u tekućem razdoblju rashodi kamata |  | (4.992.958) |  | (1.742.666) |
| **Ukupni rashodi bez rashoda AM i rashoda iz kapitalnih ulaganja u tekućem razdoblju** |  | **16.157.482** |  | **11.540.289** |
| **Dobit/gubitak financijske godine (po RDG)** |  | **(2.685.143)** |  | **712.739** |

Druge prihode iskazane u okviru ostalih poslovnih prihoda čine prihodi ostvareni od režijskih troškova najma, prihodi od parkinga, prihodi od usklađenja, prihodi od prodaje dugotrajne imovine, prihodi od naplate štete od osiguranja i sl.

**13. Financijski prihodi**

Financijski prihodi u 2022. godini iznose 4.517 kunu, a čine ih kamate i pozitivne tečajne razlike.

**RASHODI**

**14. Poslovni rashodi**

Poslovni rashodi obuhvaćaju materijalne troškove, troškove osoblja, amortizaciju, rezerviranja, ostale troškove i ostale poslovne rashode. Poslovni rashodi ili rashodi iz osnovne djelatnosti predstavljaju troškove nastale u odnosu na fakturiranu realizaciju, a za 2022. godinu iznose 20.609.554 kuna i za 61 % su veći u odnosu na 2021. godinu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Poslovni rashodi** |  | **2022.g.** |  | **Struktura u %** |  | **2021.g.** |  | **Struktura u %** |
|  |  |  |  |  |  |  |  |  |
| Materijalni troškovi |  | 11.242.090 |  | 55 |  | 3.299.136 |  | 55 |
| Troškovi osoblja |  | 5.612.638 |  | 27 |  | 6.051.630 |  | 27 |
| Amortizacija |  | 2.289.225 |  | 11 |  | 1.962.145 |  | 11 |
| Ostali troškovi |  | 1.369.459 |  | 7 |  | 1.321.155 |  | 7 |
| Rezerviranja |  | 17.703 |  | 0 |  | 143.347 |  | 0 |
| Ostali poslovni rashodi |  | 78.440 |  | 0 |  | 21.353 |  | 0 |
| **Ukupno** |  | **20.609.555** |  | **100** |  | **12.798.766** |  | **100** |

**14.1. Materijalni troškovi**

Materijalne troškove čine troškovi rezervnih dijelova, sirovina i materijala, troškovi goriva i loživog ulja, električne energije, zaštitne odjeće, ostali vanjski troškovi i slično, što je detaljno prikazano u sljedećoj tabeli:

|  |  |  |  |  |
| --- | --- | --- | --- | --- |
| **Materijalni troškovi** |  | **2022.g.** |  | **2021.g.** |
|  |  |  |  |  |
| *Troškovi sirovina i materijala:* |  |  |  |  |
| * Utrošene sirovine i materijal |  | 187.542 |  | 205.660 |
| * Utrošena energija |  | 1.420.425 |  | 767.607 |
| * Otpis sitnog inventara |  | 96.243 |  | 24.673 |
| **Ukupno troškovi sirovina i materijala** |  | **1.704.210** |  | **997.940** |
| **Troškovi prodane robe** |  | **104.262** |  | **63.568** |
| *Ostali vanjski troškovi:* |  |  |  |  |
| * prijevozne usluge |  | 155 |  | 19.400 |
| * poštanske i telefonske usluge |  | 164.910 |  | 183.709 |
| * usluge tekućeg i investicijskog održavanja |  | 3.421.999 |  | 590.676 |
| * zakupnine i najamnine |  | 154.907 |  | 141.315 |
| * usluge promidžbe i reklame |  | 3.372.083 |  | 72.716 |
| * komunalne i druge usluge |  | 926.551 |  | 637.274 |
| * intelektualne usluge |  | 906.241 |  | 515.219 |
| * drugi vanjski troškovi |  | 486.772 |  | 77.319 |
| **Ukupno ostali vanjski troškovi** |  | **9.433.618** |  | **2.237.628** |
| **Sveukupno materijalni troškovi** |  | **11.242.090** |  | **3.299.136** |

**14. Poslovni rashodi (nastavak)**

**14.1. Materijalni troškovi (nastavak)**

Materijalni troškovi u 2022. godini iznose 11.242.090 kune i u odnosu na 2021. godinu su veći za -7.942.954 kune.

Troškovi usluga reklame i promidžbe bilježe najveće povećanje u strukturi materijalnih troškova u odnosu na 2021. godinu.

Ukupni vanjski troškovi bilježe povećanje od 322%, ovi troškovi sastoje se od troškova prijevoznih usluga, poštanskih i telefonskih usluga, usluga tekućeg i investicijskog održavanja, troškova održavanja osobnog automobila, usluga zaštite, troškova zakupnina, najamnina i leasinga, zakupa postrojenja i opreme, troškova propagande i reklame, troškova intelektualnih usluga, komunalnih i ostalih usluga.

Troškovi sirovina i materijala bilježe povećanje od 71%.

**14.2. Troškovi osoblja**

Troškovi osoblja u 2022. godini iznose 5.612.638 kuna (2021: 6.051.630 kuna) i manji su za 7 % u odnosu na 2021. godinu. Prosječan broj djelatnika u 2022. godini iznosio je 47 , a u 2021. godini 53 djelatnika.

Prosječna bruto plaća u 2022. godini iznosila je 8.776 kune. Prosječna neto plaća iznosila je 6.431 kune.

Naknade ključnim članovima managementa Društva na 31. prosinca 2022. godine iznose 381.364 kuna (31. prosinca 2021.: 593.411 kuna).

**14.3. Troškovi amortizacije**

Ovi troškovi u 2022. godini iznose 2.289.225 kune i predstavljaju 11 % ukupnih poslovnih rashoda.

Trošak amortizacije koji stvarno tereti Zračnu luku iznosi 458.559 kunu, dok se razlika od 1.830.666 kune pokriva iz prihoda od državnih potpora prema MRS-20. Ukupni troškovi amortizacije za imovinu s pravom upotrebe sukladno MSFI 16 iznose 73.171 kuna.

**14. Poslovni rashodi (nastavak)**

**14.4. Ostali troškovi**

Ostali troškovi u 2022. godini iznose 1.387.163 kune, dok su 2021. godine iznosili 1.321.155 kunu te su veći za 5 % u odnosu na prethodnu godinu. Struktura ovih troškova prikazana je u nastavku:

|  |  |  |  |  |
| --- | --- | --- | --- | --- |
| **Ostali troškovi** |  | **2022.g** |  | **2021.g** |
|  |  |  |  |  |
| Dnevnice, troškovi službenih putovanja i troškovi prijevoza na rad i s rada |  | 614.750 |  | 520.601 |
| Ostale naknade zaposlenicima (otpremnine, pomoći zaposlenima, jubilarne nagrade, neiskorišteni godišnji odmor i sl.) |  | 113.351 |  | 101.598 |
| Troškovi reprezentacije |  | 113.297 |  | 71.869 |
| Premije osiguranja |  | 168.676 |  | 152.881 |
| Bankarske usluge i troškovi platnog prometa |  | 176.427 |  | 215.528 |
| Troškovi stručnog obrazovanja i stručne literature |  | 108.857 |  | 177.322 |
| Članarine, naknade i slična davanja |  | 27.431 |  | 28.336 |
| Ostali troškovi (troškovi zaštite okoliša, troškovi konferencija i sajmova, takse i sudski troškovi i sl.) |  | 46.670 |  | 53.020 |
| **Ukupno** |  | **1.369.459** |  | **1.321.155** |

**14.5. Ostali poslovni rashodi**

Ostali poslovni rashodi u 2022. godini iznose 78.440 kuna (2021: 21.353 kn), a odnose se na manjkove, naknadno utvrđene rashode, rashode od otpisa materijalne imovine i slično.

**15. Financijski rashodi**

Financijski rashodi u iznosu od 540.886 kune (2021: 484.190 kn) odnose se najvećim dijelom na kamate po kreditima. Iznos kamata priznat sukladno MSFI 16 iznosi 14.332 kuna.

**16. Rezultat financijske godine**

Društvo je u razdoblju od 1. siječnja do 31. prosinca 2022. godine ostvarilo gubitak:

|  |  |  |  |  |
| --- | --- | --- | --- | --- |
| **Rezultat poslovanja** |  | **2022.g.** |  | **2021.g.** |
|  |  |  |  |  |
| Ukupni prihodi |  | 18.465.298 |  | 13.995.694 |
| Ukupni rashodi |  | 21.150.440 |  | 13.282.955 |
| Bruto dobit/(gubitak) |  | (2.685.142) |  | 712.739 |
| Porez na dobit |  | - |  | - |
| **Dobit/gubitak financijske godine** |  | **(2.685.142)** |  | **712.739** |

Ukupni prihodi u 2022. godini za 32 % su veći u odnosu na 2021. godinu, ukupni rashodi u 2022. godini veći su za 59 % u odnosu na prethodnu godinu.

Gubitak u 2022. godini iznosi 2.685.142 kunu.

**17. Porez na dobit**

Usklađenje računovodstvene i oporezive dobiti prikazano je niže u tablici:

|  |  |  |  |  |
| --- | --- | --- | --- | --- |
|  |  | **2022.g.** |  | **2021.g.** |
|  |  |  |  |  |
| **(Gubitak)/Dobitak prije oporezivanja** |  | **(2.685.142)** |  | **712.739** |
| Porezno nepriznati rashodi |  | 105.736 |  | 54.800 |
| Smanjenje dobiti/povećanje gubitka |  | - |  | - |
| **Porezna osnovica** |  | **(2.579.406)** |  | **767.539** |
| **Porezni gubitak** |  | **-** |  | **-** |
| **Porezni gubitak prethodnih razdoblja** |  | **(2.143.766)** |  | **(2.911.305)** |
| **Porezna osnovica nakon umanjenja za prenesene gubitke prethodnih razdoblja** |  | **(4.723.172)** |  | **(2.143.766)** |
|  |  |  |  |  |
| **Porezni gubici za prijenos u iduće razdoblje oporezivanja** |  | **(4.723.172)** |  | **(2.143.766)** |
|  |  |  |  |  |
| **Trošak tekućeg poreza na dobit** |  | **-** |  | **-** |

Podaci koji čine osnovu za izračun poreza na dobit podložni su pregledu od strane poreznih vlasti u razdoblju od 3 godine nakon isteka godine u kojoj je porezna obveza iskazana.

Na dan 31. prosinca 2022. godine Društvo nije priznalo odgođenu poreznu imovinu zbog neizvjesnosti mogućnosti korištenja prenesenih poreznih gubitaka.

**18. Upravljanje rizicima**

Društvo je izloženo raznim financijskim rizicima koji su povezani s kreditnim, valutnim, kamatnim i rizikom likvidnosti. Politika Društva kod upravljanja rizicima koji su povezani s kratkoročnim i dugoročnim financiranjem kupaca, upravljanje novčanim sredstvima, kreditima i obvezama može se sažeti u slijedeće:

VALUTNI RIZIK - rizik da će se vrijednost financijskih instrumenata promijeniti uslijed promjene tečaja. Društvo je izloženo tim rizicima kroz potraživanja od ino kupaca i obveze prema ino dobavljačima.

KAMATNI RIZIK - rizik da će se vrijednost financijskih instrumenata promijeniti uslijed promjene tržišnih kamatnih stopa u odnosu na kamatne stope primijenjene na financijske instrumente.

RIZIK LIKVIDNOSTI - koji se također naziva i rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva na dan 31. prosinca 2022. godine veće od kratkoročnih potraživanja, što ukazuje na manju izloženost Društva riziku likvidnosti.

PROCJENA FER VRIJEDNOSTI - glavni financijski instrumenti Društva koji se vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, obveze prema dobavljačima i ostale obveze, te dugoročni krediti. Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeće ovih financijskih instrumenata. Slično tomu, iskazane vrijednosti povijesnog troška potraživanja i obveza koje su podložne normalnim uvjetima poslovanja, približne su njihovim fer vrijednostima.

IZJAVA O USKLAĐENOSTI - Financijski izvještaji Društva su sastavljeni na dan 31.12.2022. godine sukladno Međunarodnim standardima financijskog izvještavanja.

ODOBRAVANJE FINANCIJSKIH IZVJEŠTAJA - Financijske izvještaje usvojila je i odobrila Uprava Društva dana 15. svinja 2023. godine. Financijski izvještaji ne odražavaju događaje nakon tog datuma.

**19. Vremenska neograničenost poslovanja**

U 2022. godini Društvo je iskazalo ukupne poslovne prihode u iznosu od 18.460.781 kuna od čega se 13.517.720 kuna odnosi na subvencije države, odnosno 73% od ukupnih prihoda od poslovanja (2021.: 72%). Te okolnosti ukazuju na postojanje značajne neizvjesnosti koja stvara značajnu sumnju u sposobnost Društva da nastavi s vremenski neograničenim poslovanjem.

**20. Revizija financijskih izvještaja**

Revizori financijskih izvještaja Društva pružili su u 2022. godini usluge u vrijednosti od 43,5 tisuća kuna uvećano za porez na dodanu vrijednost (2021. godina: od 38 tisuća kuna uvećano za porez na dodanu vrijednost).

**21. Događaji nakon datuma financijskih izvještaja**

Vlada Republike Hrvatske je donijela je Odluku o objavi uvođenja eura kao službene valute u Republici Hrvatskoj čime euro postaje službena novčana jedinica i zakonsko sredstvo plaćanja u Republici Hrvatskoj na dan 1. siječnja 2023. godine. Fiksni tečaj konverzije određen je na 7,53450 kuna za jedan euro. Uvođenje eura kao službene valute u Republici Hrvatskoj predstavlja promjenu funkcionalne valute te ne predstavlja usklađujući događaj.

Osim gore spomenutog događaja nije bilo značajnog događaja nakon datuma financijskih izvještaja koji bi zahtijevali usklađenje ili objavljivanje u financijskim izvještajima na 31.12.2022. godine.

**22. Sastavljanje i odobravanje financijskih izvještaja**

Financijske izvještaje usvojila je Uprava i odobrila njihovo izdavanje dana 15. svibnja 2023. godine.

Potpisao u ime Uprave

|  |
| --- |
| Ivan Kos |
| Drektor |